Ramlak Ihsin Ara Tlung Ih An Runinn Te Cu Vutcam Ah Arak Cang, Bawmtu An Vai – Meifar\nRamlak Ihsin Ara Tlung Ih An Runinn Te Cu Vutcam Ah Arak Cang, Bawmtu An Vai\nJune 17, 2021 admin Lawrkhawm 0\nJune 15, 2021 ah ralkap in Magway Division, Kinma khuasen ih inn zaten an urkang thluh ih an khua cu vutcam ah a cang. Sun nazi 3:00 hrawngah ralkap tam zet cu Kinma khua nuai dingin an va feh ih khuasung mipi pawl cu thlaphang in ramlakah an tlanlut.\nTlansuak ve thei lo pitar, putar, damlo pawl cu ‘kan ra lo hruaisal ding’ tin an tiamkam ih innsung ah an kharkhum, ni 2/3 an rawlei ding pawl cu an tuahsak cia.\nAsinan, nunrawng ralkap pawlin zangfahnak nei loin an inn le innsung ih um pitar, putar, damlo pawl cu an rak urkang that thluh.\nKum 36 mi khuasung mi in “Ka pi khal a tel, ralkap pawl an ra ti kan theih veten kan tlansuak. Tlansuak thei lo ka pi cu innsung ah kan tan. Tuizan ei ding, thaisun ei ding rawl pawl cu kan tuahsak thluh cia ih inn lenglam ihsin tawh in kan kalh. Asinan kan inn an urkang ih ka pi khal a kang that” a ti.\nAn rannung vulhmi pawl khal an kang that thluh, ralkap pawl an tlan hnuah ramlak ihsin an va tlung cu umnak ding an nei nawn lo. Sungkimten an rak lawinak runinn te cu vutcam ah a cang, bawmtu khal an nei lo ih mitthli thawn khua an cuan rero. (Pray for Kinma)\nMyanmar Ram Nuaitu Covid-19 Ih Thuhla, A Ṭihnung Cuang\nZiangruangah Kinma Khua An Urkang? An Urkang Hlan Ih An Thuhla Cipciar


Mexican Hel Pawlin Minung Sa An Ei >>> – Meifar\nMexican Hel Pawlin Minung Sa An Ei >>>\nMexican ramsung ah hel, hriamkai pawlkom tam zet an um ih pakhat le pakhat an doaw ṭheu.\nTulai ahcun The Jalisco New Generation pawlkom hi an hminthang zet ih an thazang khal a cak, a hlan ih hel pawlkom tumbik ‘Sinaloa’ pawl thawn an doaw ṭheu. The Jalisco New Generation pawlkom hi tualsung palik pawl khalin an tham ngam lo.\nAn thahmi an ral pawl ih taksa cu an candip hnuah an pawlkom ih lut thar pawl an eiter. Video pakhat an tarlang mi ah an ral pakhat cu an kai ih nasa zetin an hrem ciamco, dunglam ah a kut pahnih n an tawnbet ih a thin an lasuak.\nA thin cu an member thar pawl an eiter. Hel pawlkom ih tel zo pakhat in, “Hitin an cangvaihnak a san cu ral pawlin in ṭih hai seh ti an langter duh ruangah a si, an kaihmi pawl cu an ke tin le kut tin pawl an dirhthlong sak hnuah an sa an ei ṭheu. Minung saei cu sinak sang zet ah an ruataw” a ti.\nHakha Ihsin Yangon Feh Tum Mino 3 Cu Check-Gate Ah An Kai\nRamlak Ah A Thataw, A Ruak Cu Ramsa Pawlin An Ei Darh Thluh


Canada vok ah Swine flu - Chinland Today Media\nCanada vok ah Swine flu\nMay 4, 2009 4:00 am·0 comments\nCanada thuneitu upa pawl in Canada ram kulh Alberta ih vokrual pawl ah swine natnak an hmu thu an phuang. Canadian Food Inspection Agency (CFIA) pawl in H1N1 raibur hritlang sia cu Canada ram kulh sungih Alberta ah an hmusuak thu thuneitu upa hnenah an sim.\nNat a neimi hi vokrual pawl cu, ciangsawn le fiang sawn ih zingzoi bet ding in hmundangah ret an si.\nCanada ram thuneitu pawl ih an sim dan ahcun swine raibur natnak ruangah mi 30 lenglo tluk an thih zo ding an zum ih hi natnak a neitu mi 85 lenglo an um ding tin an zum.\nCFIA pawl cun H1N1 natnak Canada vokrual pawl ih an hmu ruangah voksa ei cu a ttihnung cuang lo ti khal cun an sim. Natnak a neitu vok pawl cu Mexico ihsin a ratlung mi pahnih khat hnen ihsin an rak kaingah mi a si thu khal cu fiangzet in an sim bet.\nHi swine raibur nat ruangih voksa ei lo ding tivek ih an timi ah leitlun sumhnam zuat tu pawl le lorawl tuahtu pawl in nasa zet in an dolet ve.\nWorld Health Organisation, Food and Agriculture Organisation, World Trade Organisation and World Organisation for Animal Health pawl ttangrual cun “Tu ni tiangah rawl ihsin a kai theinak thu sirhsan neizet ih simfiangnak a um hrih lo” tin an sim ve.\nSwine flu, H1N1 ruangah ASEAN thurel khawm\n“King of Pop” Michael Jackson a thi


Van boruak par ih A hring rong Tleu danglam cun Australia mipi a ti mangbang - Falam Online Media\nJune 15, 2020 June 15, 2020 admin\t0 Comments Science\nZaanlai ih a hring rong tleunak danglam zet, van boruak par ih a suak mi cun mipi a ti mangbang zet ih cuih tleunak cu Australia ram hmun ṭhenkhat ah fiang zetin an hmu.\nVictoria le South Australia ih um ṭhenkhat khal in an hmu ih a hring rong tleunak danglam cu video ih rak zuk ngahtu khal an um.\nZiangruang ih suakmi tleunak a si timi cu theihcian a si lo ih mithiam Astronomer pawl cun kan dung lam ihsin an sim cia mi, mizaan nazi 11:20pm hrawng ih kan leilung pial ih tlak dingmi boruak ih um Asteroid 2002 NN4 si ding an zum.\nAsteroid 2002 NN4 cu football field 6 tiat hrawng a siih kan leilung le Thlapi lak tluk hnakih let 13 (5.2 million kiolmetres) hlatnak ih tlak mi a si ruangah kan leilung cu a tham banlo ding ih, ṭihphanding ziang hman a um lo thu, NASA pawl in an sim.\n2019, August thla khal ah tui ta tiat asteroid cu kan leilung pail ah a tlak. Tuhlan khalah a tlak ṭheu ruangah NASA pawl cun a pangai ah an ruat men thlang.\nVan Boruak par ihsin hanwmhne tiat thil fate zet tete cu nitin a tlak nan minung umlonak lole tipi thuanthum sungah an tlak ṭheu ih kan umnak leilung hmun ṭhenkhat siat ko ih tlak thei Asteroid cu kum 200-300 sungah voikhat hrawng lawng a si ṭheu.\nKum 2013 ah 19 metres meteor Russia ram ah a tlak ih kan umnak leilungpi cu a ti sia tham lonan minung 1000 hrawng cun hliamhma an tuar.\n← Tlangleng par ah Sui cuai 3 (kg) luan an sar\nNupa te in Kum 6 an si lai ah an rak tongaw ziar zo mi cu kum 15 luan hnu lawng ah an theisuak →


Falam ah Futsal Hramhring Bualrawn Tuah Suak | Falam Online Media\nFalam tualsung mino 3 kom aw in Tlanglo veng ah Buannel Futsal bualrawn tuahsuak a siih August 9 ah thlacamnak thawn onpuai an tuah tiah theih a si.\nBuannel Futsal bualrawn cu Salai Siang Cung Luai, Salai Biak Lian Sang le Salai Robinson Baite pawl in sumpai thawhkhawm in an tuah mi a siih Falam hrangah a hmaisabik FUTSAL bualrawn kan nei mi a si.\nTlanglo (Lampa) veng ih Salai Siang Cung Luai pa tei` hmuan ah hramhring mawi zet thawn an tuah mi a siih pi 65 kau in pi 130 a sau.\nBulpak sumpai thawhkhawm ih tuah mi a si vekin bualrawn hman man lak a si ding ih Lek man pawl cu Tlawngkai nikhat ihsin Ninga tiang, zinglam nazi 7 ihsin zaanlam 3 ah 15000/- kyat, zarhte, zarhpi le zaanlam nazi 3 hnu ah 20000/- ti`n a hmang duhtu hrang ah Lek man lak ding a si.\nBualrawn cu thiangfai zet ih rettum a si ih a sungah kuva, cekcek, neciasih ei le Zu in an kham ih bualrawn sungah Canvas boot le Futsal leknak boot hruk fekfek ding in daan an tuah tiah CH daily news in a tarlang.\n← Leimin ih Mihlo pawl cu An ui co pawl in rawl khal ei duh loin an hngak ringring\nA hlo nak Kum 35 rei zo mi Vanzam suaksaal cun Japan mipi Thinphangter →\nMihlo Kan Hawl : Amah hi Phun 10 kailai Tlawngta a si


USA Hrambun Kachin Alliance Le Chin Coalition Tang Tlang In Online Live Concert Nei Ding. – My News\nUSA Hrambun Kachin Alliance Le Chin Coalition Tang Tlang In Online Live Concert Nei Ding.\nadmin April 20, 2022 Leave a Comment on USA Hrambun Kachin Alliance Le Chin Coalition Tang Tlang In Online Live Concert Nei Ding.\nMay 21st-22nd, 2022 ah USA Hrambun Kachin Alliance (KA) le United States Chin Coalition (USCC) tang tlang in Online Live Concert nei a si ding.\nCuih online concert ah Kachin hlasak hminthang Jet San Htun le Mai Mai Seng, Chin hlasak hminthang Thawn Kham, Nu Toih le Guys From Chin member pawl a simi Benjamin Sum, Thawng Bawi le David Lai pawl in zaihla thawn mipi an awi ding ti ah thuthang kan nei.\nTangka thawh in Hla Request a theih ih thuhla felfai theihduh hrangah atang lam vekin pehtlaih thei ring ring asi. Concert ih ngah mi hmuah hmuah cu Kawlram sung Emergency hmunhma pawl ah bawmnak pek a si ding.\nPu Van Moy Cell: 269 967 4972\nPu Shing Mang Cell: 317 667 4552\nPastor Ling Kee Cell: 404-789-9909\nအမေရိကန်အခြေစိုက် ကချင်မဟာမိတ်အဖွဲ့ Kachin Alliance ( KA ) နှင့် ချင်းညွန့်ပေါင်းအဖွဲ့ United States Chin Coalition (USCC) တို့ပူးပေါင်းပြီး ၂၀၂၂ခုနှစ်၊ မေလ ၂၁ နှင့် ၂၂ ရက်များတွင် Online Live Concert ရန်ပုံငွေ ဖျော်ဖြေပွဲ အစီအစဉ်ကို ကျင်းပပြုလုပ်သွားမည်ဖြစ်ကြောင်း သိရှိရပါသည်။\nပြည်သူများအနေဖြင့် ထိုအစီအစဉ်မတိုင်မီ မိမိကြိုက်နှစ်သက်သည့် တေးသီချင်းများကိုလည်း အလှူငွေထည့်ဝင်ကာ ကြိုတင်တောင်းဆိုနိုင်ကြောင်း၊ရရှိသည့် အလှူငွေများကို မြန်မာပြည်တွင်းရှိ အရေးပေါ်လိုအပ်နေသည့် ဒေသများသို့ လှူဒါန်းသွားမည်ဖြစ်ကြောင်း သိရသည်။\nရန်ပုံငွေဖျော်ဖြေပွဲနှင့် ပတ်သက်ပြီး အသေးစိတ် သိရှိလိုသည့်အချက်များဖြစ်စေ မိမိတောင်းဆိုလိုသည့် တေးသီချင်းများနှင့်ပတ်သက်ပြီး အောက်ပါဖုန်းနံပါတ်များသို့ ဆက်သွယ် စုံစမ်းမေးမြန်းနိုင်ပါသည်။\nKalay-Taaingen karlak ih mithi ruang hmuh mi cu lak fel a si zo ih zo a si ti khal confram a si zo →\n← Chin Mi Dihlak CDFOr CNA kan Si Dih Maw


Vanlaikhilik ah Na Sunmang Ret Aw - Chinland Today Media\nJanuary 24, 2017 12:47 am·0 comments\nPhiarthah rak tuartu Amerikan Ramhotu John F. Kennedy khan 1961 kum May thla ni 25 ah Congress Tlangsuakbu ih thucah pakhat a rak sim phah in, a hnuai ih ttongkam hi a sim tel. “Ka zum. Kan ram hin tui kum sawmbi cem hlan ahhin thlapi parah minung hmaisabik a thlah thei ding.\nCui’ minung cu thlapi leilung parah ttum in a feh ding ih, leilungpi ahhin himdamte’n a rung kir sal ding.” Cumi can cu leitlun ih ram tha cak bik pahnih a si mi Amerikan le Soviet Dingkhawmram karlak ih Daisik Ralbuai (Cold War) can a si ruangah, tlolak ah rocket kapsuak in, leitlun ah zo ih thazang a cak sawn timi langter ding ih an zuamawk nasat lai a si. Mipi pawl in thlapi parih minung hung thlen ding cu ziangti hman in a cang thei lo an ti rero lai ah, Ramhotu Kennedy le National Aeronautics and Space Administration (NASA) ih dengfelphung mithiam pawl cun, “A cang thei, a cang tengteng fawn ding,” tiah an zum.\nCuvek zumnak ruangah 1969 July 20 ah Apollo 11 thawn an kuatsuak mi tlolak-long khaltu Neil Armstrong le Edwin E. “Buzz” Aldrin, Jr cu thlapi leilung ah ttum in an veivak ih, leilungpi ah himdamte’n an rung thleng sal thei. Himi in ziang a langter tile, minung hin zumnak taktak a neih ahcun tlangpi pakhat hman a tthawnter thei, hnattuan maksak zet a ttuansuak thei tinak a si. Wright Unau khal in tlunvan ih zuang mi vate pawl zoh in vanzam tuahsuak an tum. Mipi pawl cun tlunvan ih thil rit pi zuang ding cu ziangti hman in a cang thei lo, an ti. Asinan an unau in ‘a cang thei lo’ timi kha cang ding in an tuahsuak thei. Thli lakih zuang mi vanzam an tuahsuak.\nBill Gates in ni khatkhat ahcun computer ih hman ding mi software ci khat ka tuah ding ih, leitlun ih inn tin, zung tin, tlawnginn tin ih computer pawl ah an hmang thei ding, tiah a rak zum. Tu ahcun a sersuah mi microsoft software cu leitlun ih ram tin computer ah an hmang zo. Anthony Robbins timi mino cun tlacop hnattuan ttuan in, ei ding nei lo’n, pii ruk vuakvel pindan sungih a riah ttheu lai ah zumnak pakhat a rak nei. Ni khatkhat ahcun mi lian le hlawhtling zet ka si lai ding timi zumnak a si. Pii ruk vuakvel pindan sungih um a dinhmun thawn zoh ahcun ziangti hman in a cang thei lo ding vek khi a si.\nAsinan lehhnu ahcun lungput somsohnak (thazang pekawknak) le hlawhtlinnnak thuhla pawl sim, cabu khal ih ngan, in millionaire pakhat ah a hung cang. Ziangruangah hivek thil ropi an tuahsuak thei? Vanlaikhilik ih an khawruahnak an ret ruangah a si. Cun, an si tengteng ding tiah an zum pumhlum fawn.\nNang teh, minung na si ve can ahhin hnattuan ropi, midang pawl in a cang thei lo ding an timi sunmang pakhat, ttuansuak ding in tumtahnak na nei ve lo maw? Tthate’n na ruat ka duh. Ka sim sal ding. Hlawhtlin na duh ahcun “Vanlaikhilik ah Na Sunmang Ret Aw.” #ဗန္းေမာ္သိန္းေဖ ih ႀကီးႀကီးေတြး၊ ျမင့္ျမင့္ႀကံပါ။\nMore from my siteVanlaikhilik Ah Na Sunmang Ret AwThlengawknak A Thleng Rero Mi Kan Hmu Thei Lo A Va Bang Ve!Zam Rang Deuh SI-LO Zam Rang Ten!!!Chinland Today Media Kum 10 Kim Puai!EVANGELIST ROPI BILLY GRAHAM (Nunthuanthu-Cahram)An Ti Hlehle Tuk Timen Hlah!!


Chinmi Humhimnak hrang ah Mizoram in Sangka Ong Sak | Falam Online Media\nChinmi Humhimnak hrang ah Mizoram in Sangka Ong Sak\nKawl ralkap in rampi cozah thuneihnak a la hnu ramkhel thubuai ruangah Myanmar ihsin India ram ih va beu duhtu cu Mizoram cozah in sangka a ongsak thu a rak phuang zo ih, tukhalah Mizoram, Champhai Ṭhalai Pawlkom in Chinmi hrang ah theitawk suahin bawmding a man ringring thu, ca in an suah a si.\nChamphai Ṭhalai Pawlkom zung cun “Kan unau le kan thisen zompi Myanmar ram ih um zate hnenah, a hmaisa in Champhai Thalai Pawl, Mizoram in nan kut kan lo kai. Tulai Myanmar ralkap cangvaihdan kan rak thei ih kan unau Chinmi pawl khal harsatnak phunphun nan tuar tiah kan rak thei cu poi kan tizet.”\n“Ram dangdang ah um hmanningla nan tuarnak in kan thinlung le ruahnak nasaten a luahkhat. Ziangvek dinhmun thleng hman uh la thinphang in um hlah uh. Nan unau pawl Mizoram ah kan um timi thei ringring uh. Champhai Ṭhalai Pawl in nan hrang tithei kan neih ahcun nanmah bawm dingah kan man ringring timi in rak theisak hram uh” tiah official in ca an suah a si.\nKawl ralkap in Myanmar cozah thuneihnak a lak pekte khalah Mizoram sungih thazang a cak zetmi Mizo Tlawngta Pawlkom cun Myanmar ralkap dem in February 3 ah Aizawl khawlipi ah duhphorhnak an rak nei zo a si.\nCuih duhphorhnak ah Mizoram sungih atufang nehnak co party le dokalh party ih hotu pawl khal an tel ih Kawl ralkap ih uknak lakmi an duhlo thu le ramkhel thubuai ruangih raltlan pawl khal Mizoram in a cohlang dingthu an rak phuang dah a si.\n← Chinram Huap ralkap Kaihkhih Kharhkhum Tuartu Cazin\nRalkap Uknak Dodal Duhphorhnak Hmun ah Chin Pa Nunnak Cem →\nFalam in a Ṭulmi le Ṭul lomi – Tualsung Mino Auaw


Hramhram In AA Nih Chin Ramkulh Khua Cheukhat Minung Hna Cu Raldoh Cawn Dingin An Kalpi Hna>>>> – Onlinenungak\nHramhram In AA Nih Chin Ramkulh Khua Cheukhat Minung Hna Cu Raldoh Cawn Dingin An Kalpi Hna>>>>\nAA In Chinmi Hrekkhat Cu An Duh Lo Cingin Raldo Dan Zir Dingah An Hruai\nChin ramkulh Paletwa peng, Banglasesh ramri , Pichaung uksuh ih um khua 30 pawl cu AA ruangah an buai zetih kan dung thla in AA cun raldo zir dingah khua khat ah mi 3 an rak dil zo. Khua mipi in an el asile nan khua kan lo urkang sak ding ,lole khua suahsan uh tivekin an hro.\nKhuami pakhat cun “Kan dungte ah AA pawl kan khua ah an ra thlengih ULA timi ralkap bur din dingin minung an ra hawl. Cutikah kannih in kannih khua cu minung kan mal tuk tiah kan rak el nan, minung nan thawh siang lo asile khua in suak uh, hitawk cu Chinram a silo Rakhine ramsung a si tiah in ti. Cutin, khua sungin mi 2 cu an duh lo cingin an hruai suak,” tiah a ti.\nKhua dangin mi pakhat cun “Kannih khua in mi 3 cu kan dungah an hruai zo. Khua pakhat in mi 3 ciar AA ralkap dingah nan thawh tul tiah an duh lo cing khal in hramhram in an hruai. Nan duh lo asile nan khua kan lo urkang sak ding, kan lo siatsuah ding tiah in hro ciamco,” tiah a ti.\nRakhine ralkap AA pawl cu 2019 kum in Chin ramkulh Paletwa peng picuang uksuh ah an rak um thok zo ih Paletwa peng sung hmun tamsawn cu ram lak an tum vivo tiah khua mipi pawl cun CW an simthei a si.\nCrd: Vapual Auaw….


Ralhrang Pawlin Chin Mino (2) Cu ‘CDF Nan Si’ Tin An Kai – Meifar\nKalay peng, Cikung khua check-gate ah May 30 sun nazi 2:00 hrawngah ralhrang pawlin zohdiknak an nei ih Chin mino (2) an kai.\nAn kaihmi Chin mino (2) cu ralhrang pawlin “CDF training ṭheh an si. Falam peng, Hrianghnang khuami Salai Lal Cung Mawi le Salai Rual Sang Cung an si” June 1 sun ah ralhrang thuthang Fifty Two News ah an tarlang.\nThudang: Ralhrang Hnenah PDF Sakhan Umnak Simtu Cu An Kap That\nMay 29 zan nazi 8:00 hrawngah zo ti theih lo pawlin an kap that. Tualsung mi pakhat in, “A hminpum cu ka thei lo, Ko Kala tin an ko ṭheu. PDF pawl umnak sakhan a zingzoi ih a theihfiang hnuah ralhrang hnenah a report. Ralhrang pawlin PDF sakhan an ciimnak ah a hramkaitu a si, sakhan sungih um thilri bungrua pawl a ru ih ralhrang hnenah a ap. Ohnhlut khua ah an kap that” a ti. Dalan Ko Kala cu zo pawlin an kap that ti theih a si hrih lo.\nThudang: Tualsung Mino Pawl An Sual’aw, Ralhrang In An Kap Ih (1) A Thi\nKiangkap ih um pakhat in, “Law Dhamma vengih mino pawl le Nan Baw Wan vengsung ih um mino pawl cu bualrawn sungah an sualaw ciamco. Train Station ih thlalang an deng kuai, ṭuanvo neitu in ralhrang pawl a sim thei. Ralhrang pawl cu an va thleng hngal ih mino sual’aw rero cu meithal in an kap. Mino pakhat ih lu ah an kap ngah, pakhat cu a kut ah an kai ngah. Mino 4 an kai” a ti.\nMay 27 sun nazi 3:00 hrawngah tualsung mino pawl cu buainak an nei ih an sual’aw, kiangkap ah mithmutu khal an um. Himi bualrawn ah mino pawl bawlung an sit ṭheu. Mithi cu Law Dhamma veng ih um kum 33 mi Aye Kuang a si, zanlam nazi 4:00 hrawngah tualsung mibawmtu pawlin a ruak cu an la ih zohdiknak nei dingin siizung ah an phur.\nA ruak latu in, “Bualrawn sungah a thi. Cawkhal ṭheu a si, a innsang pawl hnen khalah thuhla kan sim zo, ralhrang pawl cu mi 6 an si” a ti. January thla ah Loikaw khua sungah ralhrang le mipi ralkap pawl an doaw ciamco. Ralhrang pawlin doawknak vanzam in an kah ciamco ruangah mipi ralkap pawl cu dung an sip, khuasung mipi pawl khal raltlan in an um. Thla 4 hnuah mipi pawl cu an khua ah an tlungsal ih veng pahnih ih mino pawl lakah hmuhthiam awklonak a thleng.


US Ralkap Kap Aw - Chinland Today Media\nUS Ralkap Kap Aw\nNovember 8, 2009 8:26 pm·0 comments\nTheihzo vekin tihni sunah US Texas ih ralkap umnak hmunpi Fort Hood ih ralkap pakhat Major, Nidal Malik Hasan kum 39 micun a rualpi pawl ih um menlai cu a kap ciamco ih ralkap 13 a kapthat ih midang 30 in hraimhma an tuar. Himi veten a kiangkap ih ralkap dang pawlin a mah khal an kapcih ve ih a taksa ah cerek pali a lutih tu ah hin sii zungah bese zetin tuamhlawm rero lai a si.\nHi Major Nidal Malik Hasan hin ziangruangah a rualpi a kap ti theihfiang nak a um hrihlo ih, Asinan a mai sungkhat Nader Hasan in a sim nakah Major Malik Hasan hin Iraq leh Afghanistan ih feh a duhlo ih, tuihlan ihsin Iraq leh Afghanistan ih fehlo dingin ralkap thu neitu pawl hnenah a rak dil ttheuih, Asinan tui ttumah Afghanistan ih kautdingah a hmin a tel ih cu rangah hiti vekih buainak a tuah a si dingih a zumthu a sim.\nHimi hmunih ralkap hotu Lt, General, Bob Cone cun himi buainak ah hin midang rolh awknak a um leh umlo zinzoi rero lai a si a tiih, President, Obama khalin himi buainak rapthlak thlengcu pawl a tithu leh mithi sungte pawl a tuarpi thu a simih , Iraq leh Afghanistan ih US Ralkap tampi an thihnak ih US mipi pawlih thinna ih tlunih hiti vekih ramsung ralkap buainak ruangih ralkap hizat an thi cu pawi a tithu a sim.\nFort Hood hi US ralkap pawl um khawmnak hmun pibik a siih ramdangih kuatsuak dingmi ralkap pawl cu himi hmunih si kuatsuak an siih, ramdang ihsi ra tlunglut lam pawlkhal himi hmunpi ah an um khawmnak bik a si, tui ttum ih buainak suahdankhalah Afghanistan ih ralkap kuatding mipawl meithel kenglo um khawm pawlcu hi ralkap sual pahin a kap ciamco tiah an sim. tu ahhin himi hmun ah US ralkap 40,000 lenglo an um khawmnak hmun a si.\nThailand Leh Cambodia\nThailand Deputy Prime Minister, Suthep Thaugsuban cun Cambodia thawi an ramri cu Cambodia ram Cozah umdan in a zirlo a si ah cun kharpit a si ding tiah mizan sunah a sim. Cambodia ram Cozah umdan leh thilti dan cu Thailand in a zoh fiang ringring dingih Cambodia Cozah thilti dan a diklo a si ah cun ram 2 karlak boruak cu a sezet ding a si a ti.\nCambodia Cozah in tui kandung naite ih Thailand Prime MInister, hlun Thaksin Shinwatra an ram hnattuan tu Adviser ih an ret ruangah Thailand leh Cambodia ram pahnih karlak hi a se zetih, an ram palai khal an ko tlaung vevezo.\nArunachal Pradesh Ah Dalai Lama A Tlawng Ding.\nTibet ram Buddhis biaknak sakhua hruaitu Dolai Lama cun thaisun ah India ram Arunachal Pradesh a tlawngdingih himi ruangah ramdang ihsi Arunachal Pradesh tlawng dingih diltu Thuthangca latu Media pawlcu India Cozah in an dilnak a hnawl sak thluh.\nExternal Affairs Ministry thupuangtu in a simnak ah Arunachal Pradesh ih Dalai Lama a tlawnnak ih rakzuk tumtu ramdang mi Media minung 4 pawlih dilnak khal India Cozah in a dawnsal tiah a sim. Dalai Lama in Arunachal Pradesh a tlawn dinghi China cun nasa zetin a sawiselih, Asinan Dalai Lama cun a tlawntum nak cu ttulh a tum cuanglo ih Arunachal Pradesh, a caam sungah Tawang Monastery khal a pal dingih Siizung thar an sak mikhal an ong terding.\nBritish In Afghanistan Ah Ralkap Kuat Bet Tum\nBritish rorel nak Inn sang House Of Lord, to khawm cun kandung tlawngkai nihnih ih Afghanistan Cozah ralkap pakhat in Helmand Province ih British ralkap 5 a kahthat thuhla an relih, Prime Minister, Gordon Brown cun Afghanistan ihsi British ralkap an lakkir sallo ding thu a sim.\nPrime Minister, Gordon Brown cun British ram ih buainak tuahtu leh siatsuah tumtu misual pawlcu Afghanistan leh Pakistan ihsi suakmi an si ruangah an ram kilhim nakih hna an ttuan micu dung sipsan a thianglo ih, an ram Cozah Opposition pawlih nawrnak ruangih an ram kilhim nakih hna an ttuanmi titawp a tumlo thu leh, tu ah hin Afghanistan ah British Ralkap 80,000 an umih, hnakum ah cun 1,30,000 kimding ih kuatbet an tumthu a sim.\nChina President, In Dik Lo A Ti\nChina Vanzam ralkap kum 60 an kim lawm nak ih teldingih an sawmmi ram 30 palai pawlih hmai ah China President, Hu Jin Tao cun ram dangdang pawlin China cu ralthuam hriam man thawi hrosuang ih mi hrodai tum vekih an puh nakcu thil diklo a si tiah a sim.\nChina cun a ralthuam neihmi pawlcu a mai ramsung kilhim nak tilo ramdang hnen ih hman a tumlo thu leh Ralthuam neih tthat naklam ih tlanzuam awknak ah China cu tel a tumlo thu a sim. China hin tui naite ah khan a ralthuam neihmi pawlcu mipi vangtlang hmuh theih dingin an rak pholang zo ih cu ruangah ram hrekkhat in China cu a ralthuam pholang ih mi hrodai tum ah an rak puhzo.\nObama In Ralkap Kuat Bet Ding Thu A Puang\nAfghanistan Ah Obama A Tlawng Duk Di


Buhmukyi Kap Cung Nung Ih Thuanthu Tawi .. -\nBuhmukyi Kap Cung Nung Ih Thuanthu Tawi ..\nMai Sofia November 29, 2020 0\n” Bunmukyi Kap Cung Nung thuanthu tawi ” theih ding a thupi .. Cunah lawngah Surbung vanzam tualrawn thu thoknak khal theih a ttha.\n1936 – 1942 kum tianv Falam hight school a kai. 1942 ihsin 1945 kum tiang leitlun ralpi an veh 2 nak ah Western Chin Leviet ah tatsuh hmu a tuan, March ni 7 ,1942 kum ah Bama meithal kai 1 ah a ralkap taktak asi. 1962 kum ah Mungzua myo ah khawpi uktu Committee ah hotu a tuan ih ralkap lam ihsin khal a pahnihnak hotu a tuan.\n1968 kum ah Kha Lah Yah 93 ah Buhmu a ngah ih Tatyin hmu a pahnihnak uktu asi. 1977 kum ah Doh Tatyin hmu ihsin tatyinhmu tuanvo taktak a lak. 1974 kum ihsin 1978 kum tiang hmaisabik Chin payne kawngsi hotu bik a tuan.\nChin Payne hotubik asi hnu ah Chinram tthangso ding in lamzin , lilawn le hramcin hnatuan le sumhnam vulh ding lampang hnasatak in hna a tuan. 1975 kum November ni 20 ah Cawnghtey khua kiangah Tidai ihsin electric meisa a tuahsuak.\nTui Falam kiangih um Surbung Vanzam tualrawn khal mirang san ahcun tumtak nak lawng asi ih Pu Kap Cung Nung in Chinram hotubik a tuan lai ah mi lai thazang hmang rori in hmasatak in an tuah dah. Tuini ahcun Surbung vanzam tualrawn ah Vanzam taktak a rak ttum thei thlang asi.\nSurbung Vanzam tualrawn thok tu taktak cu Pu Kap Cung Nung asi.\nSource : Jame Niah Aung .\nPrevious Post: Kawlram Zuknung Ah Chin Miphun Ihsin Thet Mon Myit Hnuah Mai-Jake Lay In Dinhmun Pakhat A La Thei Pei Maw …\nNext Post: Covid Laiah ISIS Ral An Hrang Lala …


Sopaw & Ka Pa In In Rak Sim Dah - Chinland Today Media\nSopaw & Ka Pa In In Rak Sim Dah\nOctober 2, 2015 3:55 pm·0 comments\n“T’ang aw, tlaan aw, tlaan aw….,”\nTlawngta pawl tlaanzuamawknak ih thapek thawm a si. Tu ah cun a hmun an thleng zik te thlang.\nHmaisabik ih tlaan tu cu mi pahnih lawng. Pakhat sawn cu tlawng ih cathiam hminthang. Saya/mah pawl khal ih ngaihsak hlawh zet tu Thangte. A kiang ih tlaan tu cu tlawnginn ih “Sopaw” ti ih kawh mi Josep a si.\nJosep cu cathiam tuk lo a si ih thu a rel le upa tak vek in thu a rel t’heu. A danglamnak pakhat cu a hnino (smile) thei ringring. A hmin le a mah khi an kaih tuk lo. Mi in an mitkem ih saya/mah pawl khal in an kawk ringring. Ngo tuk lo, hmai pheng nawn. Asinan a rualpi pawl cun an duh thei zet. An tlawng ah cun josep ti’n ko lo in “Sopaw” ti’n a rualpi pawl tiang in an ko thluh.\nThapetu pawl ih hmin saltambik mi cu Thangte, t’angaw ti kha a si. Mi hrek in “sopaw, sopaw..,” an au an kio.\nVansiatthlak zet in Thangte cu a bah ih vei li, nga lai a ril. Pakhatnak ngah tu ding cu sopaw a si thlang. Asinan Sopaw cun Thangte cu a va pom ih a va tho. Mipi pawl cun mangbang tak in an zoh vialvial. Thinphangbik tu cu an sayamah Myit myit(အတန္းပိုင္) a si.\nTlawnginn ih rampi thantar hnuai ih tlakrawh dawl mi par ah to in a bangreh nak dingah tidai a in rero tu cu Sopaw. Mithmai siatnak le t’hatnak khal nei cuang lo in a mah umkel te’n a um.\n“Awww, ra uh, nan ni teh Thangte siizungah nan thlun ve lo maw?”\n“Thihnak tlak asilo kha heeeee,\nE,….sopaw, ziangah na tlaan peh lo. Tu cu kan khaan ih miniam pa te in pakhatnk a ngah. Nangmah in pakhatnak ngah in zal thar te laksawng ngah ka duh na ti ih”\nA rualpi pawl cun lungkim lo tak in an sut rero na’n zianghman a sawn ve lo.\n“Awi, saya” an saya Thawng Za Luai a rat ruangah an zate’n an ding thluh.\n“Sopaw, nangmah vek in hi vek thinlung na nei ding cu kan zum lo kan zate’n kanmang a bang t’heh thei si.\nE, ziangah tlaan lan lo in Thangte kha na vun tho”\n“Ziangah hman si lo saya. Ka pa in in rak sim dah, ‘Nehnak ti mi cu kan zuam ah cun ol te’n ngah a theih asinan sunnak ti mi cu olte’n cohlan theih asilo’ in ti. A hmun kan thlen zik le nuam te’n ka tlaan dingih thangte kha nehnak ka co ter ding ti’n ka rak tum cia si. Thangte cu kan khaan ah cathiam le cangan zuamawk khal ah laksawng ngah t’heu tu a si. Amah vek hrangah sunnak ti mi cu ol te’n a cohlan thei ka zum lo”.\n“Cu hei ah keimah vek ih nehnak vun co ding khal a t’ha lo. Thangte thapetu pawl, nehnak a co ding rak hngakhlap tu pawl thin a naa ding si. Ka pa in in rak sim dah ‘midang pawl lungkim ter le an nomnak tuah sak cu thil t’ha a si cucu mi zapi in an tuah thei lo t’heu ‘ t’n in rak sim dah.\nThungai te’n kei cu a sung tu ka si ringring. Saya, mi dang pawl ih thinlungah keimah ka sun cu an lungawi tak in an nuamawk tak tla a si thei si. Cu mi pawl cu ka hrangah nehnak an rak si ve”.\nA hmai ih luu kuun phah in a feh liam tu nauhak phun 8 mi ih dunglam cu zoh phah in “Midang pawl teh va sim seh la an zum pei maw?ti’n mangbang tak in Saya Thawng Za Luai cu ruahnak sungah a rung tang.\nThangte khal tlawng a kai thei sal zo. Tlaanzuamawknak ih pakhatnak ngahtu mi niam pa te Piter khal zal thar te thawn tlawng a ra kai. Cui’ caan cu Sayamah Myit Myit caan a si.\n“Thangte na dam deuh maw? A naa tak lai maw? Nuam te te’n feh aw la kaibak t’um le kai kha ralring tak aw maw!…” cathaim thangte cu duat tak in le ngaihsak tak in an sayamah cun a rak ti derdo rero.\n“Sayamah, vuan-khuan-pyoh-ba(ဝင္ခြင့္ျပဳပါ) ” Sayamah le tlawngta pawl cun aw a rak nak lam an zoh thluarthlo. Saangkaa in lut a ra dil tu cu Sopaw ti ih kawh mi Josep.\n“Hmmm, Nang t’heu le tui’zing khal na tlai lala maw. Na luarkai thei tuk. Thusim le ngai lo. Nang vek hi cu tlawngkai man khal um hlah. Kha…kha… va to zang”.\nManmawh zet in a to nak ah cun a va to. A thlan pawl cu a angki le a lung-zi in a hnul phah rero.\n“Ziang ruangah tlawng na tlaai?”\n“Ummm, Sayamah. …..”\nCu mi lai ah tlawngkiltu Pa Hnin cun saangkaa in\n“Sayamah, mi tu te ah nan inn a kang an ti”\n“Ziang….ziang….um, thilri teh a kang tam maw?”\nA to nak in mangbang le aanhai thinphang zet ih a ding vukvi tu an sayamah cu an zoh dede.\n“Ziang hman thinphan ding a um lo. Ziang hman a kangral lo. Tlawngta pakhat in a hmu ih nasa tak in meisa a mit ih zianghman kangral lo te’n a ziam sal ti’n mi tu te ah na tunu te in in ra sim”.\nTlawnginn kil tu Pa Hnin a feh hnu Sayamah Myit Myit khal a thinnuam sal in cazirh a thok sal.\n“Kha mizaan ih catuah ding ka lo pek mi in rak hmuh uh. A tuah lo pawl cu mah te thei aw in hmailam ah ding in kut ra thlir uh”.\nHmaisabik ih suak tu cu Sopaw. Sayamah in sopaw a hmuh ve te’n a thinheng mithmai thawn.\n“Josep, ca na tuah lo lala maw si?”\n“Sayamah, tu veikhat te cu ka tuah ve na’n ka ca-uk khui ah ka taan ti ka thei nawn lo ruangah ka ra suak”\n” keimah tiangin in bum tum maw si” ti’n thawi cu a vun tum.\n“Saya….. sayamah malte’n. Thawi cu in thawi ko aw. Asinan ka lo bum lo. Ca cu ka tuah taktak. Cun ka ca-uk khal ka hawl hmu nawn lo ngaingai. Ka pa in in rak sim dah ‘mai’ sualman cu tuar ngam ding a si. Asinan kan sual man tuar mi deem (zia) deuh dingah mi bum lo ding ‘ in ti”.\nHi pa hi cu aww……pawk…phawk……,...,\nVeinga vuak a tuar ruangah kut thlir lo in a to nak ah a to ngah sal. A danglamnak pakhat cu cu vek in an thawi khal ah a hni siamsi thei thotho.\nZaanlam tlawng t’um a si thlang. Sayamah Myit Myit cu a thinthi thei lo in zamrang an inn ah a tlung. Tohkham par ih a to tu a nu cu thuhla um daan a sut lohli.\nSayamah tei’ inn cu tlawngfehnak ziinkiang a si. Thil um daan cu a nu in a sim .\n“Hnipuan ka rawt lai ah cokaa(rawlsuannak) ah ka feh, ka mangngaih lo ih rei deuh ka um. Cu sungah puan a kang. Keimah mawh rori a si.\nCu mi lai ah tlawngta nauhak pakhat a ra ih a zal thawn meisa a ra thawi ciamco. A mit thei lo ih a kiang ih tidai thawn a toih lawngah a mit thei. Kei le ka lungaa thluh ih ziang hman bawm thei lo in ka zoh cuahci. A mah ra lo seh la kan iin cu a kang thluh ding.\nCui’ nauhak cu meisa a mit ve te’n tlawng ka tlaai ding a ti ih zamrang te’n a tlaan cih. Cabuai tangah a cauk pakhat a tla ngah pang mi cabuai par ah ka ret” a ti ih ca uk cu a fanu hnen ah a pek.\nCaphaw par ih ngan mi a vun hmuh cu a lung puakkuai thluh vek in a thei awk. A mithmai ah sirawknak in a khat. Caphaw par ih ngan mi cu\nSalai Josep Za Piang\nCa uk cu a vun kau vivo ih a mitthli cu an rung luang rero phah. Neta bik cangan mi cu mizaan ih Eassy a ngan ter mi fiang tak le fel tak ih ngan mi a si.\nZuknung sungih hmuh vek in a dunglam nai te thil thleng a vun hmu sal. Thungai thu a rak sim nan a rak zum lo. Thinhengnak ruang ih a rak vuak mi a vun ruah sal tik ah thinlung kuai tak in a mittlang in mitthli cu an luang suk rero.\nTlawng a kai sung hmuahhmuah ah mithmait’ha ih a rak biak dah lo mi. Kawk le awka hro in a rak biak t’heu mi nauhak, upa vek ih a t’ong t’heu kha mitkem zet ih a rak zoh mi tlawngta nauhak, hnisiamsi ih a um t’heu kha a mi ti hrim ti’n a rak ruat ih nautat t’heu mi nauhak tlawngta pa te.\nA thaizing zinglam tlawnginn darkhing an tum. Sayamah Myit Myit cu zing te’n tlawng a feh ih khaan khal tuan te’n a lut. A thin a phu dukdo ih a manmawh zelzel. Tlawngta pakhat hmuh duh zet mi a nei ih tlawngta pawl cu tu le tu a zoh leuhleuh.\nTlawnglut dar an tum a hawl mi a hmu lo. Rampi hla an sak t’heh a hawl mi nauhak cu a hmu cuang lo, khaan sungah a lut asinan a hmuh duh zet mi nauhak pa te cu a hmu cuang lo. A mah a hngah nak ah ca khal a zirh thok hrih lo.\nKe feh awn a thei, Tlaan awn thawm a si ti a theihtheih ” Sayamah, vuan-khuan-pyoh-ba” saangkaa in lut a dil tu cu a hai zoh. A to nak in a ding vukvi ih thinphan hmel zet in saang kaa lam ah a feh cih.\n” Josep, ziang na cang, hmatuamnak thawn na luu le na tuam, ” aw t’hia durdo’n a va biak. Ngaihsak zet ih a biak veikhatnak a si. Asinan mangbangnak ziang khal nei cuang loin sopaw cun hnino phah in\n“Ziang hman cang lo. Ka luu fate a kuai ih cu nah si sayamah. Tui’ zing ka nui’ thil zuar ka bawm ih lungto in in deng ngah. Khui lam in a ra ti khal ka thei lo. A hma tla fete tak lawng a si “.\n“Aw…., nangmah vek thinlung t’ha tla lungto ih lo deng duh tu an um maw si…..”\n“Ziang si Thang te”\nThangte ih sayamah a kawh ruangah thangte cu an khaan za ten an zoh. Mithmai nau tak in thangte cun\n“Sayamah, Josep luu kha kei mah in kuahli in ka sai kuai mi a si”\nAn zaten mangbang tak in an zoh dede. Cu lai ah sopaw cun\n“Karual, ziang hman a si lo kha. Na sim lo tla le ka thei thotho si. Um ko seh. Kei cu zo hman mawh ka phurh lo. Tuar thei ding awmang cu tuar theinak thazang ka nei so khaw. Nangmah thawn ziang hman tuar nak ka nei cuang lo ” mithmai pan te’n a hai sawn.\n“Thangte” Sayamah ih kawh aw ruangah a khir dukdi ih a to nak in a ding. “Ziang ruangah Josep lu cu na sai kuai?”\n“Keimah mawh si sayamah. Tlanzuamawknak ih ka bah kha a mah ruangah ti’n rualpi hrekkhat in in ti ih cu nah ”\n” A mit tla ngah pang aw la ziang ti’n na tuah ding. Thinlung sia nei seh la kha mi lai ah a lo bawm ding maw na ruat. …”\nDungtabik ih t’ong a theih ruangah Sayamah Myit Myit a t’ong a cawl dukdi.\n“Sayamah , thangte kha mawhthluk rero hlah. Mawh sawn tu cu keimah ka si. Ka pa in in rak sim dah ‘mah hua tu hi awkam in va sim man a um lo. A tik cu caan te ih tuahnak thawn lang ter lawngah a fiang’ in ti. Cu ruangah ziang hman ka rak sim lo kha keimah mawh a si”\n“Cun, thubuai pakhat ti fel hnu ah cui’ thubuai ti fel nak par ih mithmait’ha va ngah tum lo ding. Mai’ t’hat’nak mah in va sim ih mithmait’ha va co tum dah hlah ti’n ka pa in in rak sim dah.\nKei cun a zate’n ka ngaithiam thluh vek in a za ten ka theithiam thluh sokhaw.”\n#ThanThaih (sweyeik) ih ngan mi a remcang daan in ngan sin mi a si. Hmin pawl khal lai hmin a remcaan daan in run ret mi a si.


Siangbawi Johnson ih fale pawl Lai tong an thiam | VCTH\nHome » Thuthang » Chin News » Siangbawi Johnson ih fale pawl Lai tong an thiam\nBy vcth on December 4, 2017.\nChin ramah a netabik missionary a tuantu siangbawi Rev. R.C Johnson le nupi siangbawinu Elizabeth Johnson ih fale a simi Ruthi le Dicky cu a nui ruakvuinak ah lai tong in thusimnak an nei ih hnu ah “Kan Pupa Zumnak a dailo” timi hla saknak an nei.\nRev. R.C Johnson le a sungsang cu 1946 ah Chinram an thleng. Chin ramah Missionary kum 20 tluk a tuan hnu ah 1966 ah U Newin in Missionary pawl a dawi ih USA ah an kir sal.\nRev. R.C Johnson ih a fale pawl cu an nauhak lai ah Chinram ih rak um an si. Asinan Chinram an suahsannak kum 51 a si thlang. Chinram an suahsannak kum 50 leng a sinan, Lai tong duhtawk in an tong thei, an thiam cu uar an um zet.\nSiangbawinu Elizabeth Johnson cu November 15, 2017 ah hi lei nunnak a cawlh san ih December 2, 2017 ah a ruak vui liam a si.


Surbung Airport Hla Thar : Benjamin Sum – Onlinenungak\nSurbung Airport Hla Thar : Benjamin Sum\nSungbung Airport Hla Thar ” Surbung လေဆိပ်” hla cu Chin hlasak thiam Benjamin Sum in phurzet le thatho zetin a sak durdo, a sak tu khal a thiam lawlaw, a ngan tui hla thu khal a tha ih music tumtu khal an thiam lawlaw a si.Sak : Benjamin Sum Phuah: Salai Kiling Maung\nHla Thu : Harsatnak phunphun paltlang in Chinram hrang hmailam thansonak dingah tin Falam khaw kiang pi 6000 ih sangah Surbung Airport tuah theh a si. Fimzirnak le sum tuahnak lam khalah siseh, hmunhla zetin khual a tlawng duh hrangah khal siseh caan reilote sungah Chinram cu thlen a theih thlang ding. Hi hla cu Chin ramkulh Sipin Vuanci U Soe Htet ih tawlrelnak ih tuah mi a si.youtube link : https://www.youtube.com/watch?v=DgSanWzeVFg Credit : #Surbung Airport ( Oct 27 , 2020 )


Condom:An hman peng ko nain’An nu nau a puai peng’An nu nih chuihzaw a puh – Onlinenungak\nCondom:An hman peng ko nain’An nu nau a puai peng’An nu nih chuihzaw a puh\nZaangfah nawlnak falam caa nan thei dih ko caah’Hakha ca in ka tial tilo.Tettikhannak group Reddit sungah nupa tuakkhat in nau an pai dan thuhla an relfiang cu mipi in an lawm tuk. Naute an neih pekte ruangah an khamaw, Covid-19 nathrik a ret hnu le innsang nu a dam ṭhat hnuah nau dang neih ding cu kan reltlang leh ding an ti.\nCutin, mipa zahmawh hrang rubber an lei ih an hmang ṭheu. Zawhte pakhat an nei ih an innsung ih ummi thilri le an bizuu pawl a ong thiam thluh, innsang pabik in ‘kan fapa kumkhat kim hrih lo aiin kan zawhte cu a fimsual sawn’ a ti.\nRubber pawl cu an bathroom bizuu sungah a ret ṭha, an zawhte in hna-ek coihnak Q-tips bawm cu a lekpi ringring ruangah bathroom bizuu sungah a thupsak.\nZingkhat cu an bizuu arak ongaw thluh ih an rubber pawl khal an zial ah a darh thluh, an zawhte ih cangvaihnak ti a theithiam hngal ruangah thildang ruat loin rubber pawl cu a ret ṭhatsal.\nCutin, an nu cu a luzing ih a luak suak ringring ruangah an mangbang ih sibawi hnenah an zohter cu nau a pai ti sibawi in an sim. Rubber an hmang ringring nan nau a pai thotho ruangah an pa in thilumdan pawl cu a theithiam hngal.\nBizuu sungih rubber pawl cu an zohsal ih zawhte ih keunak, hiat popnak pawl an hmu. Ṭhenkhat rubber cu a bawm sung ihsin a phorhsuak bet lai.\nAn zawhte in an rubber cu arak ti pop ruangah nau an pai ti an theiaw. Innsang pabik in ‘Zawhte nangmah ruangah nau kan paisal, fapa maw fanu kan nei tikah ziangtin kan simfiang ding. Nangmah ruangah an semsuak ti an theiaw le ding’ a ti.\nCutin, tum lo zetin a pahnihnak nau cu an paisal, online mipi in an lawm zet ih an post hnu reilote ah upvotes 26,700 le comments 1,000 an nei man.\nA tang lei zong hi relchap khawh asi:


Thil Mankhung Le A Retnak Beel - Chinland Today Media\nApril 15, 2010 11:55 pm·0 comments\n2 Korin. 4:1-11\nSikhalsehla hih thlarau rothil a cotu kannih cu leilung ih tuahmi beel bangtuk lawng kan si; ziangtintile a saangbik thuneihnak cu kannih taa si loin Pathian ih taa a si, ti langternak ah a si. -2 Korin. 4:7\n– 1 Samuel 30-31\n– Luka 13:23-35\nRom Acozah cu olive sitii in an nung an rak ti. Rawl suannak, tikholnak, sii, raithawinak, mei-inn le ttammawi awknak ah an hmang. Kum reipi thlanglam Spain ram in amphorae timi leibeel thawn Rom ram ah olive sitii an kuat. Cumi beel cu kuat saal ding a ttha nawn lo ruangah an hlon ih beelkuai pen tumpi ah a cang ih Moute Testaccio tiah an ko. A rei tikah cuih amphorae beel kuai 25 million cu tlaang (mountain) ah a cang. Culai ahcun, beel ih mawinak cu a man sisawn loin a sung ummi sawn kha a si.\nKum zabu pakhat lai ih Khrih zumtu pawl hnenah, Paul in Jesuh ih nunnak tahtthimnak thawn a sim hngai. “Kannih cu leilung in tuahmi beel bangtuk lawng kan si, ziangtintile a saangbik thuneihnak cu kannih taa si loin Pathian taa a si,” a ti (2 Korin. 4:7).\nKan taksa hi amphorae bangin a laangte, a kuai le a siat theimi a si. Atu san, a lenglam mawinak thupitter san ahhin, kan sungah thil mankhungbik Jesuh a um maw? Pathian ih zaangfahnak le A huham thawn kan nun lawngah midang in kan sungih Khrih an hmu thei ding. Kannih cu tlakbeel men kan si. Jesuh Khrih cu kan sungih thil mankhung a si. –David McCasland\nKa lenglam phaw siat hmanseh,\nKa sunglam nun cu nitin thatter a si;\nKhrih ih nunnak le A huham cu,\nA kuai theimi ka sungah a um. -Sper\nKanmah hi a dunglam kekkuai ih kan um asile\nKhrih Jesuh cu mi in fiangte’n an hmu thei ding.


Vanzam Ihsin Ek An Thlau Pang Ih A Lu Parah A Tla – Meifar\nVanzam Ihsin Ek An Thlau Pang Ih A Lu Parah A Tla\nOctober 20, 2021 admin Lawrkhawm 0\nUK pacang cu an hmuan sungih hna a ṭuan rero laiah van ihsin ek an rung tla ciamco ih a taksa parah an tlak ngah, an hmuan sung khalah minung ek a khat thluh.\nOctober 14, 2021 sun ah Royal Borough of Windsor and Maidenhead ah a thuhla cu an buaipi. Pacang in “July thla ah ka hmuan sungah hna ka ṭuan ih vanzam ihsin ek an rung tla ciamco, keimah khal in tlak ngah cu a tenum tuk” a ti.\nKum 40 sung airport ih hnaṭuantu Geoff Paxton in “Hivek thil cu ka rak tong dah lo, vanzam ekinn sungah ek tikhalnak ice le siivai pawl kan retcia thluh. Vanzam cu a ṭum hnu lawngah ekbawm cu kan lasuak ṭheu. Hivek cu a thawngtel lakah veikhat lawng a thleng ding ka zum, khuahlum laiah cun ekkhal pawl hi an ti thei ko, cutin an rak putsuak tla a si ding” a ti.\nRoute Tracking App hmangin ziangvek vanzam a si ti an thei ih an phone, vanzam mawngtu in anmah an si lo thu an rel lawk nan neta ahcun an phuangaw. Thuneitu lamin ziangtin an tawlrel vivo ding ti cu theih a si hrih lo ih an vanzam hmin khal an pholang hrih lo. (BBC)\nUS Tlangleng Sungah Nunau Pakhat Pawngsual A Tong Ih Kiangkap Um Pawlin An Zoh Men\nPetrol Station Ah Ek Ava Thawh Tum Ih Naute A Hring


Mizoram NGO pakhat in Pu Dai Khan Lam an Hrem That | Falam Online Media\nJuly 4, 2021 Ni Hnem Sung\t0 Comments\nMizoram khuate ṭhenkhat ah khuatlang pawlkom kut tuar ih nunnak liamtu an um thei zetih, July 1 khalah Kawlbem khuami Gindothanga fapa Pu Daikhanlama cu NGO pawlkom pakhat in an hrem that tiah theih a si.\nPu Daikhanlama thawi/hrem thattu NGO pawlkom cu Ngopa Rittheih Do Pawlkom an si tiah Kawlbem khua in official in ca an suah ih “neihsiah sumsaw thawn lei a theih lomi minung nunnak rori hivekih kan lak sakaw cu Kawlbem khuami in kan dem a si” tiah an tarlang cih.\nThu um dan cu …. July 1 ah Mizoram, Champhai district ih Ngopa khuahminpu NGO (Ngopa Rittheih Do Pawlkom) cun Kawlbem khuami Pi AwiNiangi kut ah Heroin No.4 hawng 2 an kai ngah.\nNgopa Rittheih Do Pawlkom tiawtu pawl cun Pi Awi Niang cu Ngopa lam ah hruai in a pasal Pu Daikhanlama hnen ah Rs. 40000 thawn tlan dingin thu an than.\nPu Daikhanlama cun neihsun sumsaw suah in Ngopa lam a va pan cu amah riangri an rak kai bet ih inn lam ah rittheih thilri nan kol lai ti`n hrem phah in thu phunphun an sut. Anetnak ahcun vuakvelhnak tuar thei nawn loin zaanlam thim hlan ah Pu Daikhanlama nunnak a cem.\nJuly 2 lawngah zualko thlahmi hnen in Kawlbem khua pawl in Pu Daikhanlama thih thu an thei ih, thuhla felfai an thei veten Pu Daikhanlama an hremnak hmape zuk pawl tilang in Ngopa Rittheih Do Pawlkom dem nak ca an suah cih a si.\nMizo ṭong thawn ngan mi PRESS RELEASE na zoh duh le hinah hmet …. Special Report\n← Kalaymyo ah Hmun hranhran in Bomb puak le Meithal thawm a thang\nRalkian dinhmun in na theih tengteng ṭulmi Thil Thupi Phun 6 →\nFalam ah Dat-Laih nak in Mi Pakhat A Thi\nRalring : Falam ah Covid 19 pianhmang thei theih lomi a thleng\nAugust 4, 2021 Ni Hnem Sung 0


ISREAL RALKAP KUT IN PALESTINE MI 2 THI – Times Of Chinland\nIsreal Ralkap pawl cun February ni 7 niah Hebron khawpi ah Palestin mi pakhat cu an kapthat ih February ni 6 ni khalah Nablus khawpi ah Palestine mi pakhat an kap thotho thu theih a si.\nIsreal ram Humhimnak lam vuanci zung ih thu phuangtu cun Palestine mi pakhat cun nam thawn kan ralkap pawl a va tibuai ruangah an kahthatnak a si thu,Hi nam thawn a buaipinak ruangah Ralkap pa khal hriamhma fate a ngah thu an phuang.\nPalestinian Ralkap pakhat cun thuthang latu hnenih a simdan vek a sile a thitu cu kum 19 mi a si thu,Amah cu Jordan tiva kap khua ih umtu a si thu le Buainak a suah hnuah Isreal ram ralkap lam cun cupa ih inn cu an siatsak ih a pa khal an kaihbet thu theih a si.\nIsreal ram ralkap cun february ni 6 ni zanlam ah Nablus khua ah misual an hawl ih khawsung ih Palestine mi pawl thawn nasatak in buainak an nei ih cumi ah Palestine mi pakhat cu Isreal ralkap ih kahnak in a thi ih mi 50 lenglo hriamhma an ngah tiah theih a si.


FREEDOM TO ENJOY GOD FOREVER: SANKHUK PATHIAN CEN DING ZALENNAK - Hre Mang\nFREEDOM TO ENJOY GOD FOREVER: SANKHUK PATHIAN CEN DING ZALENNAK\nFREEDOM TO ENJOY FOREVER\nHuman history, at least from the written forms and land marks, tell us our destiny,\nThe past, the current, and the future generation, we all share one planet and one universe,\nThere are huge gaps between the rich and the poor, the fools and the wise, the timid and the heroes,\nBut all the past generations are gone, and the current ones diminishing and the future will one day as well!\nWhat one’s mind can conceive in one’s life time is minimal compared to all things that ever exists!\nThe fears, the pains, the joy, the wills, the wishes, and dreams of the past dictate path of today’s generation!\nBut overall, the creator of the universe determines the destiny of all things for His own purpose and will!\nThe Great Wall of China tells us the Chinese Emperor Qin’s fear of the northern invaders,\nThe Berlin Wall tells us the fear of the Russian controlled Eastern German leaders,\nThe dark ages of nations, the disappearances of heroes, leaders, world honorable figures and names,\nAll tell us unarguably how feeble and helpless human we are, just to live limited time and space on earth!\nBut still people keep building barriers, walls, blocks, and towers to portray their fears and insecurities!\nOwe, what pitiful human we are, spending all forces and resources to portray fears without success!\nThe Chinese Emperor Qin disappeared but only the Great Wall remains as a remark of mankind’s fear!\nLook around your world! You will see walls after walls, towers, and lines, built by human hands, at the expenses of human lives and happiness! Pushed by fear, fear of losing interest, people spent immeasurable amount of visible and invisible resources! At the end, like all the Walls of history, they will all prove to us that they labor in vain, and leave the future generation landmarks of fears.\nThere are social walls, religious walls, political and ethnic walls, economic walls, racial walls, all built with human costs,\nWhile trying to protect their interest, they caused loss of more important and much costly things!\nWhile trying to preserve happiness and satisfaction of human instinct, more people die and cry!\nWho will save mankind from the push of fearful mental instinct? What will release them from their fears!\nWhat will stop people from building walls, weapons, nuclear and atom bombs, lines and barriers?\nIn all written human history, proven by lives of billion people on earth, there was only one man who ever set mankind free!\nFree from fear and shame, free from fearful mental instinct and from the forceful push of human wants and desire!\nHe lived for a short period of time, had a few friends, had no or little possession, and kept no fame but blame!\nHe walked like an ordinary guy, ate, and talked with simple language, shared and cleared human experiences,\nThe man name was Jesus Christ, whose birth was foretold thousand years before, whose birth turned the world history upside down! He removed human fears and replaced with love, he proved his love by dying on the cross!\nHe proved his fearless heart by his choice of sufferings the most distasteful pain, humiliation, lost of human dignity!\nHe didn’t build any wall but tore down the wall between the Gentiles and the Jews, between the rich and the poor!\nOf course, human problem begins at individual level, at one’s bottom of heart, the wall between one another!\nIs there any of such wall inside you that prevents you from becoming a channel of love, joy, and peace?\nOr may be the wall is within you that prevent you from exercising your freedom, restraining you all the times!\nSearch your heart, search your soul, and search your indepth down! If there is any, there is someone to set you free!\nFree to enjoy yourself, your time, your relationship, your future and all that is related to you!\nThen, you will learn how to enjoy yourself, your pain, your world, and your God forever right from now on!\nHe said, “You will know the truth, and the truth will set you free."\nThat means, the truth will set you, your family, your party, your association, your relationship, your country free.\nThat means, in other words, not knowing the truth, your ignorance is what restrain you from freedom!\nHe also said, “All authority in heaven and on earth has been given to me.”\nThat means authority over all creation, over your pain and problem, your destiny and future!\nTo set all free to enjoy life, God forever.\nBe free and enjoy your God forver!\nSANKHUK PATHIAN CEN DING ZALENNAK\nCa sung ngan mi le leitlun thuanthu in milai hmakhua thu in sim; a cemzo mi, a tu, le hmailam milai thlah pawl, kan zaten leitlun pakhat kan tawm aw aw. Milian mifarah, mifim mi aa, le mi ralttha le tihhrut pawl lakah danglamnak tumpi a um. Asinan, tu hlan milai thlah pawl an cem zo, a tufang milai pawl an cem rero, hmailam a ra lai ding milai thlah pawl khal an cem ve lai ding. Milai pakhat in a damsungah a ruat/theih thei mi cu ziangkim thawn tahtthim ahcun maltakte lawng asi. Tuhlan milai thlah pawl tihnak, naa tuarnak, lungawi, duhthusam, le sunmang pawlin tuisan milai pawl thuanthu a tuah. Asinan, zapi khaikhawm ahcun ziangkim sersiam tu ih duhnak le tumtahnakin ziangkim ai a rel theh.\nThe Great Wall of China in China Emperor Qin in saklam ral a tihnak thu in theihter. Berlin Wall in Russian ukmi Nisuaknak German ram hotu pawlih ttihnak thu in theihter. Rampi pawl kumthim sungah thuanthu thim lakah, mi ropi, leitlun hotu le upat tlak zetzet pawl, hminthang le milar pawl hlohralnak pawl thu in in theihter mi cu milai hi ziangvek zangfakza ttawntai so kan si, rei lo te sung nung ih cemral sal ding mi kan sinak in theihter. Sikhal sehla, milai in an tihmi ihsin humhim aw dingin sankhat hnu sakhat phar dawl, rikham an dawrl rero lai thotho.\nAw, ziangtluk zangfakza milai so kan si? Ziang hmuahhmuah cu tihnak langtertu men ah kan hmang rero lai, hlawhtlin ni ti um si loin. The Great China Wall rak sak thawk tu, Tuluk lalnu, Emporor Qin cu a hloral zo ih the Great Wall cu leitlun milai tihnak thu in theihter dingin a tanglai.\nNa kiangkap kha zoh hnik! Phardawl, lungdawl, ri-kham, milai kut in sak mi, milai nunnak le lungawinak cem in an sak mi pawl na hmu ding. Tihnak in a turhhnawh tikah humhim awknak hrangah man siar cawklo hmanrua hmangin hruang le phardawl lungdawl thawn an kulh aw ciamco. Nineta ah, tui hlanih leitlun phardawl dang pawl vekin zianghman hlawhtlinnak um lo, a lakin an cemral zia in theihter leh hai ding.\nPawlkom awknak phardawl, biaknak phardawl, politics le hrin le miphun phardawl pawl cu milai neihmi man khung zetzet thawn dawl an si. Tihnak in an duhzawng an humhim tum laiah a mankhung sawnmi riangri an hlohter. Lungawinak le diriamnak humhalh tum in phar an dawl lai ah mi tamsawn an tap ih an thi hlo ta.\nMilai tihnak le an sunglam turhhnawhtu thinthir nak ihsin zo in a runsuak ding? An tihphan nak ihsin zo in a runsuak ding? Milai pawl cu an phardawl, ral do nak bom tuah, le rikham nak ihsin zo in a cawl ter ding?\nLeitlun milai thuanthu hmuahhmuah ah, mipum billion milai nun zohtthim ding um in, milai zalen ter tu milai pakhat lawnglawng a rak um dah. Milai tihnak le ningzahnak ihsin zalen ter tu, milai sungmuril ah turhhnawh tu lung thir le thia ter tu, milai duhnak le hiarnak ihsin a zalenter tu milai pakhat lawng a rak um dah asi. Kum rei lote leitlun ah a rak nung, rualpi malte a rak nei, thil le ri ti tlak lo lawng a rak nei, milai hmin thannak a rak nei lo ih mawhsiatnak lawng a rak phur. Mi menmen vekin a rak nungih mi menmen pawl thawn a rak tlangleng, rawl a ei ih tongkam awlsam zet ten thu a rak sim, milai hmuh tawnnak cu a rak tawng ve ih a rak fianter.\nA cuih milai pai hmin cu Zesu Khrih asi, a suah hlan kumthawng siar rei ihsin a suah ding thu an rak simcia, leitlun a rung suah tikah leitlun milai thuanthu ling a let ter. Milai thinlung sungih tihnak cu a hlawn hloh ih duhdawtnak in a thleng. Ziangtluk a duhdawt timi cu tuarnak, khross par ih thihnak in a langter. Tihnak nei lo thinlung a neih mi cu milai duh um lo zet tuar harsa, hremnak, hnawnnak tuar ding a hril nakin a langter. Phardawl a dawl lo ih Gentel le Jews pawl karlak phardawl, mi farah le milian karlak phar dawl pawl a thiatbal theh.\nSi e, milai buainak cu mi pakhat ihsin a thawk, milai thinlung tawdap ihsin a thawk, khat le khat karlak phardawl ihsin. Duhdawtnak, lungawi diriamnak, remdaihnak luansuaknak palai si thei lo dingin na sunglamah ziang phardawlin a lo kham? Culole, na sunglam ih phardawl cun na zalennak cen thei lo dingin ziangtik lak khalah a lo tawntem tla asi thei. Na thinlung sung kha cek fel hnik aw, na sungmuril tawdap kha dap fel hnik aw. Cuvek phardawl a um asi ahcun mi pakhat a lo luat ter thei tu a um asi. Cuticun, nangmah le nangmah, na tikcu, na pehtlaih mi pohpoh, nangmah thawn pehtlaih mi ziangkim nuamcen thei dingin zalennak na ngah ding.\nCuticun nangmah le nangmah, na tikcu, na pehtlai mi, na hmailam, le na ziangkim lungawi diriam zetin cen thiam dingin na zir ngah ding.\nHitin a sim, “Thutak na thei dingih Thutak in a lo zalen ter ding.:\nSim duhsan cu, Thutak in nangmah, na insang, na khua, na pawlkom, na ram le miphun a lo zalen ter ding.\nUmzia cu, tongdangin sim asile, Thutak theih lonak, atnak cu zalennak ihsin a lo dawntu, daltu, khamtu asi.\nHitin a sim, “lei le van sersiam mi hmuahhmuah parah thuneihnak cu ka hnenah pek asi zo.”\nUmzia cu sersiam mi ziangkim parah, na natnak le buainak, na hmailam par khalah thuneihnak a nei asi.\nMi zapi ten milai nun le Pathian a kumkhua in center thei dingin.\nZalen aw la na Pathian sankhuk in cen aw!


Cawmhlawm Tulnak - Chinland Today Media\nMarch 1, 2009 1:31 am·0 comments\nSiar: Saam 37:1-11\nBawipa cu rinsan awla thil ttha tuah aw. Cuti cun hih ram sungah himdam te’n na um ding. – Saam 37:3\nKumkhat Sung Baibal:– Mipumsiarnak 23-25\n– Marka 7:14-37\nKan tupa Cameron cu thla kim lo zarhruk duh in a suak. A fatezet ih thih ding phaan a um hrangah a tthan deuh hngahnak in nau hrinnak siizung ah zarh hnih tluk a um. Amah hrangih a poibikmi cu rawl a ei zik a talbuainak ah a taksa cahnak ih a lutmi hnakin a suaklam a tam sawn. Himi in a tthannak a dawn. Karbak pakhat a tthangso le karhnih dungsip vek a bang. Sii le zingbawlnak zianghman a tthahnem lo; a ttulmi cu thazaang cakternak thapetu rawl lawng a si.\nKhrih dungthluntu kan si bangin atu le tu kan thinlung tuar theinak kha a tlasiami leilung ih harsatnak in in siatsuah ttheu. Cuvek caan ah cahnak petu kan ttul. Saam 37 sungah David in kan thinlung cakter dingah kan thinlung cawm a ttul ti in forh. “Bawipa cu rinsan awla thil ttha tuah aw, cuti cun hih ram sungah himdam te’n na um ding” (c. 3).\nTtonttaihnak in in tlun hnawh tikah Pathian ih thukamnak le a cem thei lo rin-umnak in Amah hmin pu dingah in bawm thei. Amah ih rin-um kilvennak cu, “Rinsan tlak Mitum Na Si” timi hla sungih “Thazaang cahnak le ruahsannak tla in pek” a ti bangin kan ttulmi caktertu in pek a si.\nKan nun sual ngaithiam in remnak in run pe,\nIn hruai in kilveng aw a kumkhua in;\nThazaang cahnak le ruahsannak tla in pe,\nThluasuah mal in sawm aw rel cawk loin!\nNa ttulmi thazaang ngah dingin Pathian ih rin-umnak parah nung aw.


Pumpuluk Damnak - Chinland Today Media\nMay 25, 2010 2:15 am·0 comments\n“Dam na duh maw?” – Johan 5:6\n– 1 Sansiarnak 25-27\n– Johan 9:1-23\nPulitzer laksawng ngah theitu John Steinbeck ih nunthuleng: “The Grapes of Wrath” timi cabu cu Oklahoma ramtthen ih mangttaam a tlunlai thu a ngan. Nunau pawl in an pacang pawl an zoh ih mangttaam harsatnak in a siatsuah hngai thei lomi an hmu tikah an hna a ngam. “Nunau le nauhak pawl in an pacang pawl an harhdam ahcun ziangvek vansiatnak hman phur dingah a rittuk lo ding tiah an thinlung thukin an thei,” tiah a ngan. A thupimi cu nunnomnak, tthansonak le lung diriamnak a si lo, taksa le thlarau pumnpuluk harhdamnak a si. Mi hmuahhmuah ih kan ttulbikmi khal a si.\nKing James Bible in Jesuh ih mi damternak thu a sim tikah “pumpuluk damnak” timi ttongfang a hmang ringring. Kum 38 sung a naa mipa kha, “Dam na duh maw?” tiah a sut (John 5:5-6 KJV). A tisa nun damter hnu ah thlarau nun damnak cohlang dingin, “Zoh hnik! Atu cu na dam zo; curuangah va sual nawn hlah. Culole na parah thil ttha lo sinsin a thleng ding,” tiah a ti (c.14).\nJesuh in kan duhmi thil pawl in tuah sak ding lawng kan duh asile kan pehzom awknak hi ramri a nei ding. Jesuh Amah rori kan duhdawt asile kan nunnak a famkimter ding. A pakhatnak le a tthabik Jesuh ih in duh sakmi cu pumpuluk:taksa-thinlung-thlarau rundamnak a si. –David McCasland\nMankhung Na Ttongkam hrangah Na parah ka lungawi,\nHmu ngah thei dingin i tuahnak;\nMisual ka sinak le bawmtu nei lo ka thlarau,\nNangmah rinsannak in pumpuluk a damter. – Anon\nA kekkuaimi nunnak cu Jesuh lawngin\npumpuluk damnak a pek thei.


iPhone Cawk Duh Ruangah A Kal Kidney A Zuar Tu Pa Thil Ton Mi – The Chinlung Post\niPhone Cawk Duh Ruangah A Kal Kidney A Zuar Tu Pa Thil Ton Mi\nDecember 21, 2020 admin Local News 0\n2011 ah khan Wang Shangkun timi Chinese pa cu a Kal Kidney pakhat a zuar cu lio ah Kal man hi a thli deuh tein a rak zuar i¢ 2,520 man hrawng a rak si I cu a a man cun iPhone 4 lr iPad 2 cawk ruah ah a rak xuar mi si, Cun Kidney zuar tu oa Wang Shangkun nih ti mi cu kal pahnih neih cu zei dah suallam um ti in a rak zuar.\nA si nain caan Tlawmpal hnu ah A kal pakhat a rawl ciamman I fak tuk in a buai ttih a rak nung tuk , a tang hi Falam Holh in si I fiang deuh tein rel khawh si,’2011 kum ah Wang Shangkun timi Chinese pa cun a kaileng pakhat a zuar. Cu laiih kaileng man cu black market in £2,520\nhrawng a siih iPhone 4 le iPad 2 a lei duh ruangih zuar a si.Wang cun ” Kaileng pahnih cu a tulnak um sawm? Pakhat in a tawk sisi” tiah a rel tin thuthang cun a tarlang.\nA hnu reilote ah Wang ih kaileng pakhat tu a siat. A harhdamnak a se deuhdeuh ih a kaileng khawlh tul ringring in a talbuai.2012 ah Chinese thuneitu pawlin Wang ih kaileng latu sibawi pawl khal an kaiih thawng an thlak. Cun Wang ih sungkua khal acozah in zanadomnak tiang an pek phah ti a. crd Lai lengy media\nTHE HAKHA TIMES NIH MIZO HOLH AN CHIMMI HI APOINAK UM LO. ARUANG


Mi 21 A Kah That Hlanah A Tupa Hnenah An Tlawnginn Umdan Pawl A Sutfiang – Meifar\nMi 21 A Kah That Hlanah A Tupa Hnenah An Tlawnginn Umdan Pawl A Sutfiang\nMay 29, 2022 admin Leitlun 0\nUS, Texas nauhak tlawnginn ah mino kum 18 mi Salvador ava lut ih tlawngta nauhak pawl a kap ciamco. May 24, 2022 zinglam nazi 11:32AM ah ava lut ih meithal pahnih a keng, a hmuhhmuh cu a kap ciamco ih tlawngta nauhak 19 le zirhtu 2 an thi, hliamtuar khal tam zet an um ih siizung ah an tuamhlawm rero lai.\nSalvador khal palik pawlin a hmun ah an kap that ve. Salvador cu hringtu a nu in inn ihsin a dawisuak ih a pi hnenah aum, a nu in palik pawl a ko. A nu thawn an buai hnu ihsin a lungawi thei nawn lo.\nAn nun a harsa tuk ruangah a tlawngkai laiah hmuhsuam a tong, a hnipuan hruhmi ruangah a tlawngkaipi pawlin an hmuhsuam ṭheu ih buaih ngah loin hna a ṭuan. A pi hnenah a tupa tei innsang thawn an umtlang khawm. A tupa cu phun 3 kailai a si.\nA nute kum 28 mi in, “Tlawngta nauhak pawl ava kah hlanah ka fapa hnenah an tlawnginn umdan pawl a sut hmaisa. An tlawnginn umdan, an rawlei caan pawl a sut rero. Thil danglam ah ka rak ruat lo, ka fapa le Salvador cu an nel’aw tuk. Rualpi vek an si, unau cousin khal an si.\nSalvador in tlawngta nauhak pawl ava kah laiah ka fapa khal tlawnginn sungah aum ve. Asinan, ka fapa tei khan ahcun a lut lo, a theicia ih a lut hrim maw ti cu ka thei lo. Ziangruangah tlawngta nauhak pawl a kap ti khal kan thei lo, tlawngta nauhak pawl a kah hlanah a pi ih hmai ah a kap. Siizung ah kan tuamhlawm rero lai” a ti.\nSanmyo Tlawnginn A Kang\nTlawnginn Ihsin A Fanu Ava Hruaisuak, Cumi Hnu Reilote Ah Misual In Tlawngta Nauhak Pawl A Kap That Ciamco


Radio Veritas Asia in Kawlram mipi pawl thawn hmunkhat ih an um thu lang ter nak ca suah February 9, 2021 | Radio Veritas Asia\nRadio Veritas Asia in Kawlram mipi pawl thawn hmunkhat ih an um thu lang ter nak ca suah February 9, 2021\nRadio Veritas Asia in Kawlram mipi pawl thawn hmunkhat ih an um thu lang ter nak ca suah\nRemdaihnak le unau ngaihsak awk nak thinlung thawn cibai kan lo buuk! Radio Veritas Asia (RVA) in Kawlram mipi pawl ram sungih nan ton rero mi harsatnak kan lo tuar pi a si.\nUnau ngaihsak awk nak thinlung thawn RVA cun nan dinhmun remdai ten le a rang thei bik in a reh thei dingah thlacamnak thawn thinkhat lungkhat ten kan lo umpi a si.\nYangon ih Cardinal Charles Bo in mipi pawl hnenah tui thil um tu dan thawn pehpar aw in thuro relnak thawn rem dai te ih a phi hawl khawm dingah mipi pawl hnenih a sawm nak kha thlun thei cio dingin kan run lo sawm ve a si.\nFebruary 3, 2021 ah Cardinal Charles Bo in Kawlram mipi pawl le ram tinkim pawlkom hnenih a sim mi “Remdaih nak hi a cang thei ko. Remdaihnak lawng hi lamzin kan neih mi a si. Democracy lawng hi cui lamzin in hmuhsak tu tleu nak a si,” a rak ti mi hi RVA khal in kan pom zet a si.\nPope Francis thawn hmuhkhat in ram sungih tuanvo nei tu upa pawl in thinlung thiang te in mipi that nak hrang hna an tuan thei nak dingah siseh, khat le khat lak ih ding nak thang ter dingah le ramhuap ih lungrualnak an hngetkhoh ter thei nak dingah thla kan cam. Ziangruangah tile cu lawng ah rual rem ten le Democracy ih zalen nak ah kan tlang leng khawm thei ding a si.\n“Cu le remnak a tuah tu pawl ih daih nak thawn an tuh mi thlaici ihsin an khawmmi rah cu that nak a si” (James 3:18).\nBy: Fr. Victor F. Sadaya,\nCMF General Manager


Ziinpi ih suakvak kum kimlo nauhak pawl khal an him nawn lo - Falam Online Media\nZiinpi ih suakvak kum kimlo nauhak pawl khal an him nawn lo\nYangon : Thingangyun myone ih um tleirawl Mg Htet Aung Lin (kum 15) cu March 12 ah Kawl ralkap le palik in thihrulh in an thawi.\nAmah hi lamzawh duhphorhnak ih telvemi a si lo nan kawl ralkap le palik pawl cun zinglam nazi 11 hrawng ah an kai ih thihrulh in an thawi hnu ah kum kim lo a si ti`n zaanlam nazi 6 hrawng ah an thlah sal.\n“Ka tupa te hi ziinpi lam ah hmuk lei dingin a feh ih palik le ralkap pawl in an kai. Nauhak a si thu le lamzawhnak ih telvemi a si lo thu a sim rero hai nan an ngai duhlo ih thihrulh in an thawi hnu ah an kai” tiah Mg Htet Aung Lin ih ni Ma May Thit Saa in a sim.\nCuih kumkimlo Mg Htet Aung Lin cu vuakthawi in an kai hnu khalah nasatak in an thawi bet. Funghreu le meithal tawkawng thawn an sutnak pawl cu a vual teptep thluh. Alu khalah an vuak nasatuk ruangah rawl khal ṭhiṭha ten ei thei lo in a luak rero tiah a sungte pawl in an sim.\nMa May Thit Saa cun “lamzawh duhphorhnak ih telve sisehla cu ruahdan khal a dang thei. Asinan, palik le ralkap ih vuakthawinak cu lamzawhnak thawn hmunhla veng dang ah a si. Atuih an thil ti dan cu lamzawh duhphorhnak ih tello pawl khal kan him nawnlo. Ziinpi ih hmuk lei suakvak nauhak pawl tiang an him nawn lo. Cuvekih dinhmun sia ah kan thleng thlang” a ti.\nMarch 12 thotho ah Mandalay ih kum kimlo nauhak pakhat khal palik pawl in nasa takin an thawi ih an vuakthawi lai video tawi cu online ah a darh thluh a si. (Irrawaddy)\n← Hruaitu mino 5 kai dingin palik in ca an suah\nFalam ih Kaihkhih tuar kan unau 3 dinhmun →


Ttihnungza Cengkol le Saihnit | VCTH\nTtihnungza Cengkol le Saihnit\nHome » Thuthang » Leitlun Thuthang » Ttihnungza Cengkol le Saihnit\nBy vcth on November 22, 2017.\nLeitlun hi nitin in thilmak taktak a suakthar vivo. Cuvek a um thei lo ding ti ding khawp in thilthar mak cu a suak vivo. Tukhal ah Thailand ram ah Cengkol phun khat le Saihnit phun khat danglam zet a suah ruangah Thailand ram cozah cun a mipi ralrinnak a pek thu theih a si.\nTui a suakthar mi Saihnit le Cengkol hi sahtan khal ah an thi thei lo. Saihnit hi tan li tan nga ih sahtan khal le an thithei cuanglo hlei ah thampang le an taksa in nathrik a kai betbet lai ti a si. Cengkol khal suttawk khal le a thi cuang lo ih anmah ihsin fa dang a suaksal ciamco. Saihnit khal tanbul khal sehla a taksa sungin fa dang a suaksal ciamco thotho ti a si.\nHi Saihnit le Cengkol hi ramdang ihsin an lei mi hanghnah hangrah ihsin an ram ih ra lut mi in an thei. Cuihlei ah ti lenlai ih tihna lam ihsin ra fen khal an um ding thu an zum.New Guinea ram le Australia ram ih hmuh a si theu mi hi Saihnit le Cengkol in nathrik tampi an pai thu theih a si.\nHanghnah hangrah a hring ih ei theutu pawl an ei mi faite ih an kholh lo ruangah hi nathrik pawl an tel thei tilawng si loin hanghnah hangrah pawl hi hi rannung pawl in an palzo mi a si ahcun nathrik a kai thotho ruangah ei ngah pang le natnak ngahcih a si. Cuiruangah hanghnah hangrah cu tihlum thawn khawlhfai lole Cite thawn khawlhfai ta tengteng ding a si.\nSource: Times Of Chinland/KC Sum


ZRA Pawlin A Veithumnak PDF An Tibuai – Meifar\nZRA Pawlin A Veithumnak PDF An Tibuai\nZomi Revolutionary Army (ZRA) hriamkai pawlin tulai ramsung mipi kilhimtu PDF pawl an rak hnaihnok ṭheu. September 19 zinglam nazi 6:00 hrawngah ZRA mipum 28 cu meithal kengin Chinram, Tedim-India ramri ih um Thinglei khua ah an va lut ih Hualngo PDF pawl an hawl.\nKhua sungah Hualngo PDF pawl an hmu lo ruangah an innsang pakhat ciar an kai. PDF innsang khat ah mipa pakhat ciar tin minung 5 cu an hruaisuak ih an khuapawn ih Pundaung tiva kiangah an hrem.\nAn mit cu puan in an tuam ih an kut khal dunglam ah an tawnbet. Khuk an bilter hnuah an vuak ciamco, an sungkhat pakhat in “Hualngo PDF pawl ih umnak an sut, pathum cu sundir ah an tlungter. Pahnih cu an kailai ih an vuak ciamco, zan lawngah khua an tlungter.\nAn hliamhma pawl tuamhlawm dingin Mizoram lamah an feh, ZRA pawl cu AK meithal, M16 pawl an keng. An vuak mi pakhat cu a dunglam a vual thluh, a taksa pum ah an vuaknak hliamhma aum. Funghreu 5 a siat thluh hlanlo an vuak, pakhat cu a lu thit a ṭul, an zaten hliamhma nasa zet an tuar” a ti.\nMay 22, 2021 le June 16 ah PDF –Zoland pawl ih umhmun khuarnak cu ZRA in an kap ih an siatsuah zo, an thilri bungrua pawl khal an siatsuah sak thluh. ZRA cu India cozah dodal ih hriamkai an si ih ramri ah an um, an umnak kiangkap ah hriamkai pawlkom dang an um ve cu rem an ti lo thu an suah zo. (#Zalen)\nPDF (Kalay) Le CNDF Tangtlang In Ralkap Pawl An Kap


Thla Ka Cam Pei Maw? - Chinland Today Media\nJanuary 29, 2013 1:09 am·0 comments\nBible Siar Ding: 1 Samuel 12:19-24\nKei cu ziangtik hmanah nan hrangih thlacam ka cawl lo ding;\nka cawl asile Bawipa ih hmai ah misual ka si ding.\nMidang hrangih thlacam sak (intercessory prayer) hi mai’ duhhril (option) maw tuah tengteng dingih phutmi daan (obligation) sawn so a si?\nProfet Samuel hrang ahcun a miphun Israel mi pawl hrangih thlacam sak cu amai’ duhhrilnak men si loin a ttuanvo le a mawhphurh hrimhrim in a ruat. An hrangih thlacam lo cu Pathian hmai ah sualnak nei tluk in a ruat.\nZiangruangah midang hrangih thlacamnak hi a thupizet si pei? A pakhatnak ah, cumi cu atlangpi thu in kan thlacam nun tahnak (measure) a si. Midang hrangah thla kan cam sak lo asile thla kan cam lo tinak san a si. A pahnihnak ah, midang hrangih thla kan cam tikah, Pathian in an nun a thlengh (change) lawng si loin kanmai’ nun khal in thlengh sak ve a si. Midang hrangih thlacamnak in kanmai’ duhmi lawng hmuhnak a lenglam ah in suahpi ih midang pawl ih thilrit le ttulsamnak in theihter. Anetabik ah, midang hrangih thlacam hi ngaithiam thei lomi neih tikah a harsa. Pathian hnenah an hrangih dilsak le thluasuah tampi run pek hngai aw, tiih thlacam sak caan ah an parih thinhennak neih a theih lo.\nProfet Samuel in midang hrangih thlacam sak cu amai’ duhhril men si loin a tuah tengtgeng ttulmi a mawhphurh a si ti’n a ruat. A nunsan le a hnattuan rori in a pom. Kannih teh cuti’n kan tuah thei ve pei maw?\nKa Pa, caan tampi midang hrangah thlacam sak ding ka daithlan le ka tlin lomi parah in ngaithiam hram aw.\nKa nitin thlacamnak sungah midang hrangah ziangtluk in so tikcu caan ka pek thei ttheu?


VOL. 1 SESSION 4 - Hre Mang\nVOL. 1 SESSION 4\nJESUH THAWN CAAN\nBulpak in sungmuril thuk zetin Pathian thei dingin sersiammi na si.\nJESUH KHRIH cu milai thuanthu ah a laimuril, thupibik asi tiah kan zir zo. Leitlun ah a nung dahtu milai hmuahhmuah lakah a thupi bik asi ti khal kan zir zo. Leitlun milai zapi hrangah rundamnak a tuahsuak zo thu khal kan zir zo. Cutin Khrih dungthluntu kan si tikah Jesuh Khrih cu kan ziangkim ah a thupibik, nun sungmuril siter ding thu khal kan zir.\nZarhkhat sung tuah ding timi ziang n arak tuah mi a um ih ziang na hmuhtawnmi in sim thei maw?\nBible na siar lai ah na zir thar mi, hlawm duh mi na nei maw?\nThu sut duhmi na nei maw?\nREilo te cawl in thlacamnak can, bulpal lole a bur in hmang:\n· Tuzarh sung Pathian na nunah a um ruangah lungawithu sim\n· HNaihnoktu lak ihsin la fianhrial aw thei dingin dil aw la Pathian thu thinlung tak ten na zir ngah thei nak ding hrangah thlacam aw\n· Bible na zir rualrual in Pathian in na hnenah thu lo sim ding, lo be dingin dil aw\nTuisan cu theihnak ah zuam awknak, leitlun hminthang, mi larlar, thu larlar theih duh zet nak san ah kan nung. Hminthang le thu maksak zetzet theih kan duhnak cu kanmah hnakin a thupi sawn, ropi sawnmi theih duhnak ihsin a suak mi asi. Kan zaten Pathian cu bulpak in thuk zet le sungmuril in thei dingin sersiammi kan si.\nLungawiumza asimi cu a cang thei si: Bulpak in Pathian thawn nan thei aw thei asi.\nLeitlun mi hminthang le mi lar zetzet pawl thawn rualpi tha si in nan thei aw lo men thei nan ziangzongza sersiamtu, ziang hmuahhmuah lei le van thu neihnak neitu Jesuh thawn bulpak in nan thei aw thei asi.\nPathian in nangmah bulpak in lo theih a duh. Amah na theih ding a duh, a aw na theih ding a duh, a dung na thlun ding a duh asi.\nBulpak in thuk zet le sungmuril zetin Pathian thei dingin sersiammi na si, timi na theih tikah ziangtin na ruat?\nMari le Martha in jesuh cu bulpak in an thei (John 11:5). A hnuailam thuanthu tawiten zoh hnik uhsi:\nLuke 10:38-42, 38Jesuh le a dungthluntu pawl cu khual an tlawng vivo ih khua pakhat an thleng. Martha timi nu in Jesuh cu a inn ah a tlunter. 39Martha ih naunu cu Mari a si. Mari cu Jesuh ih kehram ah a to ih a thusimmi kha a ngai. 40Martha cu hnaṭuan tampi nei in a buai ih a thin a ṭeu ruangah Jesuh hnenah, “Bawipa, ka naunu in hnaṭuan hmuahhmuah i tun ṭheh hi na poisa lo maw si? Sim aw, i ra bawm seh!” tiah a ti.41Cutikah Jesuh in, “Martha, Martha! Nang cu thil tampi parah helhkam le awloksong in na um; 42a ṭul ngaingaimi cu pakhat lawng a si. Cumi cu Mari in a hriil ngah ih zohman in an long nawn lo pei,” tiah a ti.\nA tlunih thuanthu sung ihsin ziangmi thu in na thinlung a lo lak bik, ziangruangah?\nMari le Martha thawn an biak awknak, pehtlaih awkdan thuanthu ihsin Jesuh thu ziang kan zir thei?\nZiang hrangah a sunglawi man nei bik in an can an hmang thei ti ah Jesuh in a sim?\nTHLACAM IN PATHIAN BE AW.\nKhrih dungthluntu dinhmun in Amah thawn nitin can hmang dingin duhril thei na si. Leitlun buainak, hnatuan le duhhril ding tampi lakah Mari le Martha vekin na hrangah a sunglawi bik le man nei bik in na can hmang thei dingin duh hril ding na nei asi.\nZiangtin Pathian ka be ding? tiah thu na sut thei men. Mari in ziang a tuah? Jesuh kehram ah a to ih a thusimmi a ngai. Tikcu hman ten Jesuh kehram ah mahte can fianhrial la in to in Jesuh in a lo biak mi aw na ngai thei asi. Cutin bulpak in thuk zet le sungmuril zetin nan pehtlaih aw in nan pawlkom aw thei ding asi.\nNitin Jesuh thawn can hmang thei lo dingin a lo kham thei tu ziang pawl an si?\nThlacam timi cu kan duhmi Pathian tuahter dingin kan simmi asilo; Pathian duhmi thei dingin amai aw kan ngai sawn asi. Amah thawn bulpak pawlkom awknak,pehtlaihnak kan neihnak can asi sawn. Thlacam timi cu Pathian thawn pawlkom awknak, Pathian hnenah kan duhmi le theihmi kan simih Pathian in a duhmi le kan tulmi in simnak can asi. Thla kan cam timi cu kan duhmi ngahnak hrangah asilo Amah Pathian thawn kan neihniam awk sinsin nak sawn asi.\nCutin thla kan cam tam sinsin tikah Amah thawn tikcu tam sinsin kan hmang tlang tinak asi ih Amah thawn pawlkom awknak thuk sinsin in kan neih nak asi fawn.\nThlacam kan ti tikah na thinlung sungah ziang a lang tambik theu?\nThlacamnak thu ziang na sut duhmi a um?\nPATHIAN THU SUNGIN PATHIAN AW THEI\nPathian thawn can tam sinsin kan hman tikah Pathian thawn kan nai aw sinsin ih kan nunnak hrangah Pathian lamhmuhnak fiang sinsin in kan thei asi. Acuih ruangah Pathian thu, Bible thiang siar tam hi a thupi tuk asi…. Ziangah tile Pathian in a thu, a tongkam, Bible thiang sung ihsin in bia asi.\nBible na siar tikah lole Bible zirhnak na ngai tikah, Pathian aw na thei asi. Bible, Pathian tongkam cu ziangtik khalah a thleng aw dah lo mi asi. Kum thawng siar tel rei ah ngan zo mi asinan Bible cu tuini tiang thar ringring in hmual nei zetin a nungmi thunung asi ringring.\nKhatlam zawngin kan sim asile Bible cu tuini na hrangah Pathian aw, Pathian tongkam asi.\nBible thu ziang na zir dah ih ziang an lo zirh dah?\nPathian tongkam thu ziang theih bet duhmi na nei?\nBible Thiang sungah fiangfai zetin nitin nuntu khawsak dan in zirh. Thungai tlak in a zir le hawltu hrang ahcun thieh awl te asi ih nitin nunpi dingmi nunthuken pawl in zirh asi. Curuangah Bible thuthuk na theih fiangnak ding hrangah a thupi bik hmanrua cu commentary le bible dictionary pawl an si lo, tangdornak lungput asi. Mari cu Jesuh kehram ah a to ih a aw a ngai vekin tangdor ten Jesuh kehram ah to in Bible na siar ih na zir tikah Thiang Thlarau in theihfengnak a lo pek ding asi.\nCutin Bible bungcang pawl na siar na zir rualrual in Pathian aw na thei dingih na nunpi tikah Pathian thawn nan nai aw sinsin ding asi. Cutin nauhak te cun apa thawn an um tlang tam tikah a pai aw cu a thleidang thiam vivo vekin Bible ca na siar sinsin tikah na Pa Pathian ih aw na thei thiam in na thleidang thiam vivo ding.\nBible na zir, na siar rualrual in ziangvek tawnteh mi neih ding na ruat?\nHimi zirnak hi mibur in thlacamnak in tawpter hrih uhsi. Mibur 6 hnakih tam nan sile a bur fate deuh in nan then asile a tha sawn ding.\nThangthatnak: Tuzarh sungah Pathian in na hrangah a tuahmi ruangah lungawithu sim aw. Amah theih sinsin, pawlkom awknak thuk sinsin neih na duhnak thu sim aw.\nSir awknak: Pathian amah thei thei lo dingin a lo khamtu na mzia tha lo pawl lo theihter dingin Pathian hnenah dil aw. Thil na ti sual mi pawl phuang aw in Pathian hnenah ngaidam dil aw.\nDil: Hmaizarh sung na tulmi Pathian in a lo pek ih amah thawn nan nai awk sinsin nak hrangah thla cam aw. Na group sung midang hrangah thla cam aw.\nNun Ap: Na nun pum Pathian hnen apnak in himi zirnak tawpter aw. A ra dingmi zarh sungah Pathian hrang ah na nun ap aw, amah thei sinsin, ahmanmi si sinsin dingin thlacam aw.\nThlacam na dil duhmi ngan aw:\nGroup Bible study hlei ah na team leader thawn rel tlang in zarhkhat sungah ziang na tuah asile na hrangah na thangso bik ding timi ruat khawm in timtuahnak nei aw.\n-Bible siar ding pawl kha siar theh tengteng aw.\n-Pathian thawn bulpak can fianhrial in can hmang tengteng aw.\n-Bulpak nitin thlacam nun nei aw, thlacamnak ding hmun le can khiah cia in neih thei tum aw.\nBULPAK BIBLE STUDY\n-Bible siar ding pawl siar awla, thusuhnak pawl sang in bulpal Thiang Thlarau pawlkomnak in na hmuhsuahmi pawl ngan khum aw.\n-Thlacam dan pawl ngan khum cia mi zir in thlacam aw.\n-Local church ah khawm aw awla, Pastor in Bible zirh mi le thusimmi pawl note ngan aw la hminsin aw.\n-Bulpak in pehtlaih mi insang rualpitha pawl thawn thlacam tlang Bible siar tlang dingin na timtuah in can hmang aw.\n-Bible cang zohlo siar ngah ding: John 14:1, “keimah cu thukhal tha ka si. Ka tuu pawl ka thei ih annih in in thei.”\n-Pathian thu na siar, thla na cam, Bible na zir mi ihsin na tawntehmi pawl ca in ngan, hla ah phuah, lole hminsin dan tuah in hminsinnak tuah aw.\nBible siar phah in na lungsung tap bikmi ngan aw:\n1. Mark 9:14-32\n2. Mark 9:33-50\n3. Mark 10:1-16\n4. Mark 10:17-31\n5. Mark 10:32-52\n6. Mark 11:1-19\n7. Mark 11:20-33\nMi pakhatkhat theihfiang na duh asile amah thawn caan na hman tam a tul. Cuvek in Pathian theih sinsin na duh asile Pathian thawn caan tampi na hman sinsin a tul. Curuangah ziangtikah khui tawk hmunah Pathian thawn can ka hmang ding timi fiangten tumtah nak ca sungah ngan cia in khiahcia mi can le hmun nei aw:\nNitin Bawipa thawn can fianhrial ka hmannak ding hmun le can:\nKhuitawk hmunah: ……………………\nNa ruahmi pawl ngan khum aw:\nZIANGTIN BIBLE ZIR DING\nKhrih dungthluntu pawl tuah tengteng dingmi cu Bible siar hi asi. Bible cu ngantu Pathian mi hman 40 lenglo in kum 1500 sungah an ngan khum theh mi asi. Asinan cutluk rei, ngantu cuzat in an ngan suahmi asinan a sungthu muril pawl cu khaikhawm tikah a bangrep, rem aw theh mi asi. Curuangah Bible cu ngunngaih zetin kan zir tul mi asi.\nZiangtin Bible zir ka thok ding tiah na ruah har tla asi thei.\nA hnuailam Bible bungcang pawl hi siar in na hmuhsuahmi le ruahnak pawl ngan aw.\nSam 119:9-16, 9Ziangtin so mino in ziaza thiang a neih thei ding? Na thupekmi thlun lawngin a nei thei ding. 10Ka thinlung zatein nangmah lo rian dingah ka pe-aw, Na thukham pialsan lo dingah i kilkhawi aw. 11Ka thinlung sungah na daan cu ka ret zo, Na parih ka sual lonak dingah. 12Maw Bawipa, nangmah ka lo thangṭhat; Na daan pawl i zirh hram aw. 13Na thukham in pekmi pawl cu ring zetin ka saal ringring ding. 14Sumsaw tampi neih hnakin Na thupekmi thlun ah ka lung a nuam sawn. 15Na nunsimnak cu ka zir ding ih, Na thuzirhmi pawl cu ka ruat\nṭha ding. 16Na daan pekmi ah lungawinak ka nei ih, Na thupekmi pawl cu ka hngilh\nI John 2:3-6. 3Pathian thupek kan thlun ahcun amah a theitu kan si ti a fiang a si. 4Mi pakhat khat in Pathian ka thei tiah a ti nain a thupek a thlun lo ahcun thuphanper a si ih a sungah thutak a um lo. 5Sikhalsehla Pathian thu a thluntu cu a sungah Pathian a duhdawtnak famkimin a um tinak a si. Pathian thawn pehzomnak kan nei ti kan theih fiangnak ding cu hiti in a si: 6Zokhal Pathian thawn pehzomnak ka nei a titu cun Jesuh Khrih bangin a nung ding.\nBible thu theih a harnak cu bukhat le bukhat a danglam nak pawl theih a har ih thu hla theih awk ter tam men si loin milai nun thleng awknak hrangah Pathian tongkam asi tikah siar men le thluak in theihnak men men in Bible thei taktak tu si a theih lo.\nBible thutak cu nunthleng awknak Pathian hmanrua asi vekin mai nun ih tawnteh taktak lomi theih nak cu a famkim mi asilo ih mah rori in nunpi lawngah a thuthuk theihtheih asi. Curuangah Bible thutak cu nunpinak in na theih ngah asile Jesuh Khrih thawn thei aw sinsin in dungthluntu tha na si sinsin ding. Bible in hitin a sim:\nHebru 4:12, Pathian ih thu cu a nungih a cak fawn. Kap hnih hriam ralnam hnakin a hriam sawn. Nunnak le thlarau an ton awknak le hlikhlok le thlik an peh awknak tiang a suntlang thei a si. Milai thinlung ih duhnak le ruahnak tla a thei thluh a si\n2 Tim 3:16-17, Ca Thianghlim hmuahhmuah hi Pathian ih thawkhummi a si * ih thutak zirhnak, zirhsual simhrinnak, a sualmi remsaalnak ah le dingteih nitin nunnak ih zirh awknak ah a ṭha. 17Cutiih Pathian hna a ṭuantu cu mi tlamtling a si ding ih thil ṭha phunzakip tuah dingah thuam famkim neimi a si ding.\nBible cu leitlun cabu dang vekin milai ruahnak le hmuhtawn mi nganmi asilo; Pathian mi pawl in Thang Thlarau thawkkhumnak in ngan mi asi.\n2 Peter 1:20-21, 20Amah cu leilung seem hlanah Pathian ih hriil ciami a si zo ih atu nanmah ih hrangah neta bik caanah hin Pathian in a langtermi a si. 21Thihnak ihsin a thawhtertu le sunlawinak a petu Pathian kha Amah thawngin nan zum. Cuti cun nan zumnak le nan ruahsannak cu Pathian parih bunmi an si.\nBible cu cabu dang hnakin a danglamnak nangmai tongkam in ngan hnik aw?\nBible cu milai ihsin a suakmi siloin Pathian tongkam, Pathian hnen ihsin a ra mi asi. Curuangah Bible thu thei fiang dingin tangdornak le theih duhnak taktak ruahsannak thawn thutak hawl ding asi. Bible na zir, na siar phah in a hnuai thusutnak pawl ruat phah in zir aw.\n· Ziang thutak le thuken pawl himi Bible bungcang in a zirh?\n· Ziang thupek (command) le thukam (promises) himi bungcang sungah a um?\n· Tuini ah siseh a ra lai dingmi canah ka hrang ziang in zirh ih ziang ka zir ngah?\nBible na siar zir tikah Jesuh tongkam hi cing ringring aw.\nJohn 8:31-32, 31Curuangah Jesuh in amah a zumtu pawl hnenah, “Ka thu zirhmi nan thlun ahcun keimah ih dungthluntu ngaingai nan si ding; 32thutak cu nan thei dingih cuih thutak cun a lo luatter ding,” tiah a ti.\nA tu ih na zir ngahmi in tui hnu ah Bible na zir, na siar tikah tui hlan vek si loin ziangtin danglamnak thawn na zir in na siar ding?\nZIANGTIN THLA CAM DING\nThlacam cu Jesuh dungthluntu pawl hrangah catbanglo in Jesuh thawn pehzawm pawlkom awknak, Pathian hnenah duhmi sim theih nak le Pathian aw theihnak asi. Thlacam cu bulpak Pathian thawn pehzawm pawlkom awknak hrampi asi.\nAsile ziangtin thla kan cam ding, khuitin kan thok dingih ziangtin kan tawpter ding?\nJesuh in thlacam in zirhmi sung ihsin thlacam dan tlangpi zir ding kan nei asi.\nMathai 6:9-13, 9Curuangah hi bangtuk in thla nan cam pei: ‘Vancung ih a ummi kan Pa, na hmin thianghlim cu upat si ko seh; 10Na Uknak thleng hram seh; Vancung i na duhnak tuah a si\nbangin leitlun khalah tuah si ve seh. 11Nitin kan ṭulmi rawl in pe aw. 12Mi in kan parah sualnak an tuah ih kan ngaidam bangtuk in, Kanmah ih sualnak khal in ngaidam ve aw. 13A harmi hniksaknak tuarter loin, siatnak ihsin in hum hram aw.’\nJesuh in thlacamnak tlangpi in zirhmi lak ihsin ziangmi na hrangah alang hngan in a sunglawi hleice?\nTuihlan na thlacamnak ah na tawnteh mi pawl ziangtin na sim thei?\nJesuh in thlacam in zirhmi sung ihsin thu thlangpi pawl la then in thlacamnak hrangah kan hman asile: “Pray” mirang tong ih ngan mi thlacam hi ziang asi san neihter hnik uhsi.\nP-stand for praise: Pahtian thangthat nak, “Van cungih a ummi ka pa, na hmin sunglawi seh” V. 9). Pathian cu zo asi, asinak ruangah thangthat nak in thok ringring aw.\nR stands for repent: Pathian duhnak hnakin nangmai duhnak na thupitter mi pawl tla ruatsal in sual sir nak nei aw. “Na uk nak thleng hram seh. Vansungah na duhnak a kim bang in leitlun khalah kim ve seh,” (v.10) tiah in zirh vekin Pathian duhnak sawn kha na nunah thupit ter ringring dingin Pathian hnenah thla cam aw.\nA Stands for ask: Jesuh in nitin tulmi hrang dildan in zirh, “in pe aw, in ngaidam aw, in run aw” (v.11-13). Thlacam tikah Pathian in na tulmi lo pe dingin dil aw.\nY stands for yield: Thlacam tikah thlacamtu ih duhnak famkim ding kha a thupi sawn si loin Pathian duhnak sawn a famkim ding, Pathian hmin sunlawinak sawn kha a thupi asi zia lang ter ding asi. “Uknak le huham le sunlawinak cu a kumkhua in nangai ta asi” (v.13) ah asim vekin ziangkim thlacamnak in tawpnak cu Pathian duhnak, Pathian uknak, Pathian tumtah, Pathian hmin sunlawinak, Pathian huham cahnak, ziangkim Pathian sawnah a tawp dingmi asi.\nThlacam tikah Pathian hnenah tulmi duhmi simnak atel rualrual in Pathian aw ngai ding khal a tel tengteng a tul asi. Milai ruahnak, duhnak, tihphannak le duhnak pawl kan sim rualrual in amah in thupi ah in retsak mi in sim duhmi ngai a thupi sawn ringring asi. Pathian in kan thinlung sungah in sim duhmi fiang ten kan theih thei nak ding hrangah hnaihnoktu pawl um lo dingin fianhrial zetin Pathian aw kan ngai a thupi asi.\nPahtian aw na ngai na thei asi ti fiang ten na theih awknak na sim ngam mi a um maw?\nCan lak in tlunlam ah thlacam dan ngan mi vekin thlacam aw la na nunah ziangtin na tawntehmi ngan aw. Ziang a bang?


Iraq Ram Ih US Ralkap - Chinland Today Media\nAugust 13, 2010 7:48 pm·0 comments\nIraq ram ralkap hotu Lt, General, Babaker Zebari cun Iraq ramih US ralkap pawl kum 2011 ih laksuah thluh dingih ruahman nak ummi cu, tikcu caan reideuh um bet dingih ruahman nak tuahsal dingih a duh thu a sim.General, Babaker Zebari cun Iraq ram dinhmun zoh tikah kilhim naklam Iraq ralkap pawl kutsungih ret thluh dingcu thil cangthei a si hrihlo ih, Iraq ralkap pawlin rinsan tlakzetih Iraq ram an kilhim theinak dingcu tuihnu lam kum 10 hrawngtal a ttul lai ding tiah a simih,thil umdan zoh rero tikah hnakum ihsi tlacun buainak hi tuihlan hnakih a sosan a zumthu khal a sim.\nReltheu zo vekin US Cozah cun Iraq ramih an ralkap pawlcu kum 2011 sungah an zatei laksuah thluh a tumthu a rak simtheu ih, tu ah hin Iraq ramah US ralkap 64.000 an umlai ih, himi pawl sungah ralkap ziangmaw zatcu tuikum sungah a lasuak a tumih a tanglaimi ralkap 50.000 cu hnakum 2011 kumcem hlanih laksuah thluh a tum.\nHimi thuhi mi tampi cun a tthalo tiah an raksim ringringih, Saddam Hussein ih rorel laiih, an Foreign Minister, Tarik Aziz khalin Iraq ramcu US ralkap pawlin an suahsan a si ah cun cinghnia kutsungih ret tavek a si ding tiah a sim. Himi laiah US President, Obama cun Iraq ramin a mahte Cozah hnegtkhoh a din theiih, lamzin tinkim ih tthanso nak lamzin a zawh thei nak dingah US ralkap pawlcu laksuah thluh an si ding tiah a simve.\nPakistan Tilian Thu Peh\nRelzo vekin Paksitan ram tilian ruangih mithi cu 1.600 an kimzo ih midang tamzet an thih leh nun an dinhmun theihnak umlo in an hlolai ih, minung thawng tamzetin an Inn leh lo an suahsan, Himi ruangah United Nations cun Pakistan ram tilian tuarih harsat nak tuar minung Million 14 pawl hrangah bawmnak paisa dollar Million 459 a ttulih himi bawmnak thawhkhawm dingin ram tinkim hnenah bawmnak a dil.\nUS cun Pakistan ram tilian tuar harsa pawl bawmnak dingah dollar Million 55 thawh a tumthu a puang zoih, himi hnu ah dollar Million 16.2 cu UN Refugee Agency leh International Red Cross hrangih pek a tumthu a sim.\nUS Defence Secretary, Robert Gates in a sim nakah US Aircraft Carrier lawngpi cun Helicopter 19 phurin Pakistan ram a panih Karachi khawpi tipi thuamthum kapih lawng colh nak hmunpi a thlengzo ih,US ralkap Helicopter hmangin tilian ih tarta hak minung 2,382 cu hmunhim lamah thiarsuak an sizo ih, bawmnak thilri tamzet khal kuat an sizo tiah mizan sunah a sim. UK Cozah khalin Pakistan ramih tilian tuartru mipi harsa pawl runnak leh bawmnak hna ttuan dingin Vanzam pali a thlah dingthu a simve.\nHimi laiah Pakistan ramsungih Taliban pawlcun thusuah nak an tuahih, hiti vekih Tilian nasazet an tuar nakcu Muslim biaknak sakhua kalhki zawngih hna ttuan ram uktu an neih ruangah Pathian in hremnak a pekmi a si thu an simih, Pakistan ram mipi pawlcu ram dang bawmnak lalo dingin theihter nak a suah.\nIraq Ralkap 30,000 In Tikrit Khua La Dingin ISIS Pawl An Do\nIS Donak Ah Saddam Hussein Thlan An Siatsuah Thluh Zik


Hungarian Suicide Song “Gloomy Sunday” – Ethuthang\nHungarian Suicide Song “Gloomy Sunday”\nJanuary 12, 2018 June 8, 2018 Iris Hnem World\nHungary composer Rezso Seress le a rualpa Laszlo Javor in 1933 kum ah “Gloomy Sunday” timi riahsiat hla pakhat an rak phuah. Hla danglam zet pakhat a si ih a phuahtu Seress a fala nu ih a tlansan ruangah a riahsia nak langter le thih hnu pialral ram ih tongawsal a duhnak hla a phuah mi a si ih, hla an release reilo te ah a fala nu cu a mahten a that aw.\nHi hla hi an suah pekte ah cun a lar ciamco lo nan a hla ngaitu/a ngaihventu mi tam nawn an thi ti thuthang a um hnu in mi thei a hlawh zet ih Hungarian Suicide Song ti tiangin an ko.Mihrek ih tidanvek asile hi hla thawn pehpar ih thi Hungary ramsung lawngah minung 17 lai an kim. Thenkhat cu hi hla ngai phah in thi na, mah le mah thataw zik ih suicide note ah hi hla cafang tel in le a hla lyric cahnah keng phah ih thi tin a phunphun in an um ruangah Hungary cozahpi in an ram radio ah a suah siang lo.\n1936 kum ah mirang tong in mi tamnawn in an let ih mirang hla in an sak. Mi tthenkhat ih report danvek asile Mirang hla ih an let hnu khalah a hla thawn pehpar ih thi minung 200 lenglo an kim ti si. BBC pawl khalin 2001 tiang hi hla hi an network ih play an sianglo. Hla a phuahtu Rezso Seress khal a hla a phuah hnu kum 35 rei 1968 ah a um nak sangkate in a dawp that…\nna ngai ngam asile youtube link\n← A DANGLAM ZET MI “THE CENTER OF THE UNIVERSE” CIRCLE\nSikalama Kung 200 Cin Le Thlakhatah Ks ting 60 Ngah Thei →\nSTEPHEN HAWKING, BILLY GRAHAM THIH DING KUM RAK PHUANG TU THE DEATHLIST\nMarch 19, 2018 Iris Hnem Comments Off on STEPHEN HAWKING, BILLY GRAHAM THIH DING KUM RAK PHUANG TU THE DEATHLIST\nMI NGAIHVEN A HLAWH ZET MI HONGKONG KHUA LENG IH RAK UM DAH “KOWLOON WALLED CITY” (+VIDEO)\nFebruary 18, 2018 Iris Hnem Comments Off on MI NGAIHVEN A HLAWH ZET MI HONGKONG KHUA LENG IH RAK UM DAH “KOWLOON WALLED CITY” (+VIDEO)\nKUM 14 MI TLAWNGTA IHPI ṬHEU TU SAYAMAH STEPHANIE PETERSON\nMarch 2, 2018 Author Comments Off on KUM 14 MI TLAWNGTA IHPI ṬHEU TU SAYAMAH STEPHANIE PETERSON


Kalaymyo, Chinsaing Khua Kiangah Ralkap Pawl Bomb In An Puah Ih 10 Lenglo An Thi, Chinsaing Khua Inn An Urkang – Meifar\nKalaymyo, Chinsaing le Zinkalin khua kiang tlangleng lamzin kap ih um ralkap pawl cu bomb in an puah. November 18 sun hrawngah bomb in veihnih an puah ih ralkap 10 lenglo an thi tin kiangkap um pawlin an rel. Ralkap pawl cu an thinheng tuk ih Chinsaing khawpawn ih ar vulhnak hmuan le kiangkap inn pawl an urkang.\nTualsung mi pakhat in, “Sun nazi 12:00 hrawngah Chinsaing le Zinkalin khua kiang tlangleng lamzin ih um ralkap pawl cu bomb in veihnih an puah. Cumi hnuah ralkap pawlin meithal an kap ciamco, doaw an si lo ih ralkap pawlin meithal an kap ciamco sawn. Bomb puah ruangah ralkap 10 lenglo an thi, ralkap 15 an thi tin kan thei” a ti.\nBomb puak hnuah ralkap pawl cu Chinsaing khuasung ah an va lut ih zingzoinak an nei, Chinsaing khua lut/suahnak khal an khar. Ar vulhnak hmuan le inn 10 an urkang. Tualsung mi in, “Tlangleng lamzin kiangih ar vulhnak hmuan le inn pawl an urkang, khuasung mipi pawl cun hlaral ihsin kan zoh men, ti thei zianghman kan nei lo” a ti.\nNovember 16 le 17 ah Kalaymyo ramsung ah mipi kilhimtu le ralkap pawl an doaw ciamco ih nihnih sungah ralkap 40 hrawng an thi. Kan dung September 25, 2021 sun khalah Chinsaing le Zinkalin khua kiang tlangleng lamzin kap ih um ralkap pawl cu bomb in an rak puah zo ih cutawk ah ralkap 8 an thi.


By admin January 6, 2021 Category: Health\nAuthor: Kagami Taura\nZan khua a hung sim thlang i, Sumbuh a rak tin i thinglang parah a rak to. Daftar dengan Facebook Daftar dengan Google. Voikhat cu sava in khawte insang pakhat te ih arpisur a lak, a thiarhloh ih an hmunawn lo. Sumbuh cu aning a na zet i hitin hla ahun seh: Cuhnakin Pathian in in pekmi hruaitu svaa David vekin a thluksiat can hmanah sawmdawltu, tungdingtu kan si ding sawn asi. It offers rooms with balconies, bathroom, phone, sat TV and possibility for internet connection.\nTikhingring le Zubui ngai awk thu hi lehhnu tiangin thuanthu ah an run sim ta i, Hla tla ah Dlngin Za Nei Sum in hitin a run phuah ta hngehnge.\nCuvek thothoin Arte dang pawl khalin, an vawih suak thu a nui hnenah an sim hai i, an nu khal cun thiai titen dimten vawih dingin a simih a sim vek cun a fa le pawl cun thiai tiah dim ten an thawh hai.\nJimat masa, jimat wang! The hotel was completely renovated in with finishing touches provided by one of the most famous Slovenian artists. The hotel features an indoor swimming pool, a sauna and a hot tub.\nSachin Tendulkar Special Savva. Kan zumnak thuken, Bible in a zirhmi kan zohsal a cu. Tutiangin Zubui khi Tikhingring ai tikcu can ah a kua thuk piah an um lo. Fur ruah cen laifang asiih ruahpi cu a sur thlurthlo rero.\nDestroyed In Seconds Videos. Akses WiFi percuma disediakan di kawasan awam. Tetamu kami akan ke tempat penginapan dan menilai beberapa faktor seperti – adakah biliknya bersih? Bible in milai nun thuken in zirhmi dibgin tla cu 1 Pathian thawn bulpak pehzawmnak, 2 Mahlemah uk aw aw in Thlarau Thianghlim luahkhat, ukmi nun, 3 Insang le midang thawn pehzawm awknak, 4 Society le kumpi cozah thawn pehtlaih nak, le 5 sersiammi ziangkim parah pehtlaih le tuanvo, pawl tla an si.\nCuisin Sumbuh le Cepa cu dingjn to aw ciamco thlang.\nHruaitu hnen ihsin ziang ka ngah ding tiah kutdawh lungput si loin kan miphun ddingin hrangah ziang ka tuahsak ding, timi lungput thawn thinlung hmunkhat in dintlang, dinpi, dunglehmai ketleforh ah dinpi asi tikah hruaitu in raltha zet le dingzetin thiltha lamzin dikah mipi, ram le kumpi pawlkom uk awknak khal hruai theih asi. Ia mempunyai bilik-bilik dengan TV satelit.\nThe bar features a summer terrace and a Wellness Centre. Kan Laimi society tharthawh in ahram ihsin tuahthatsal a cu tuk zo. It offers panoramic views of the hilly surroundings and free use of its spa facilities.\nAn lamnak zanmengtu fala sungtla cu Butlak a si. Justine Bieber Video Songs.\nPuanpi sungih Kinglingin an rak keu ciamco lala i Sava cu um ngaihnak khal a thei nawn lo. Ni-Iang le Cangcel lawng an si lo. Kami ddingin dalam Bahasa Malaysia dan 42 bahasa yang lain. Ia mempunyai tradisi keramahan kedua yang paling lama di Slovenia dan menawarkan bilik-bilik yang elegan dengan WiFi percuma.\nHantar semula kod pengesahan. It dingih spacious and stylish en suite rooms with balconies overlooking the Adriatic sea. Dj wale babu cartoon in hindi. Ia menawarkan tab mandi panas, sauna, dan kawasan kecergasan, sementara WiFi percuma juga disediakan.\nFalam tonghmang pawl hi zumnak lamah piangthar aw ter zet kan si. Ia terletak berhampiran dengan lereng ski dan menyediakan kemudahan kesihatan. Ia menawarkan bilik-bilik yang berperabot moden dengan sxva WiFi percuma. Aman khung zetmi hruaitu tha neih kan duh asi ahcunaman khung zetmi kan pek zuam a tul. Khua a rung sim ngah in an zu innakih sin an tin tlang.


Nisuahnak lam India ramthen ih Minister Naveen Patnaik in Vatican ah Pope tong. (June 23, 2022) | Radio Veritas Asia\nNisuahnak lam India ramthen ih Minister Naveen Patnaik in Vatican ah Pope tong. (June 23, 2022)\nJune 22 ah Pope Francis in Vatican ah nisuahnak lam India ramthen Odisha ih minister Naveen patnaik a tong. "Vatican khuapi ih Pope Francis ka tong nakah ka lung a awi. Hlunghlai ten a rak cohlang nak parah a lung a awi ih Pope harhdam dingah le sansau dingah sa duh a that sak" thu a social media ah a tar lang.\nOdisha a iawhtu Patnaik in Pope hnen "Pattachitra" nunram thingkung zuk suai mi laksawng a pek. A dang lam zet mi nunphung zuk suai mi cu Odisha ih kuthiam le zuk suai thiam nak a aiawh. Vatican ih ummi India ram ihsin mi tampi Catholic Puithiam le Sister pawl cu Odisha ih minister an hmu ih an lung awi zet. A dam sak ding an beisei.\nPatnaik cu high level aiawhtu tiin Rome le Dubai ah ni 11 sung khual a tlawng ih, cumicu Rome ih World Food Programme (WFP) zung ih feh dingah asiih, in nei lam le harsat nak thu rel khawm dingah Odisha ih 'transformation journey' a si. Himi thuthang cu RVA thuthang ihsin kan don mi a si.\nMartyr asimi dungthluntu Mithianghlim Thomas ih kum 1950 kimnak tuah. (July 3, 2022)\nJoe Biden in ‘Bus on the Nuns’ ih hminthannak zalennak tacik thawn Sr. Simone Campbell sunloih ding. July 03, 2022\nthuthang, pawlpi thuthang, kawhhran thuthang\nSt.Ignatius ih a nun thlengnak kum 500 kim hngilh lo nak ah zuk suai zuamawk nak tuah


Emily Ngun Hlei Sung @ iChinTV\nAdded on : 01-22-2014\nChin TV duhdawt in catbang loin tha in petu Chin mipi nan zaten Bawikhrih hmin in nan kut nem kan lo kai a si. U le nau nan zaten Chin TV ih branch pakhat asimi iChinTV program zohtlang ding ah kan lo sawm . Tuitum iChinTV ah USA Indianapolis ih um Gospel hlasak thiam milar Mai Emily Ngun Hlei Sung in “Cite Bangin” timi Pathian thangthatnak hla mawi ngai ding ah kan lo sawm a si.\nHmunkip ih um Chin mino zaten nan neihmi talent mak zetzet pawl cu chintvchannel@gmail.com ah in kuat cio ding ah kan lo sawm a si. Chin TV in tulsammi thil tampi kan nei lai ruangah sum le saw thawn tla in bawm duh nan um le in bawm thei ringring a si.


Sui, Dollar le Thilman: Man Pek tul loin G-Talk ah Suthlam A Theih | VCTH\nHome » Hmun Le Hma » Khual Tlawnnak » Sui, Dollar le Thilman: Man Pek tul loin G-Talk ah Suthlam A Theih\nBy vcth on July 30, 2011.\nG-talk Account ihsin kawlram sungih Sui man, US Dollar, Singapore Dollar, FEC, Datsi man, Fangfai man, Pe phunphun le Siti man pawl man lo rori’n ziangtik lai can khalah suthlam theih ringring a si. Cui paisa le thilman suthlamnak service cu mai G-talk ah neih duh asile, G-talk Account ong hmaisak in, myanmar.exchange.23@gmail.com ihsin myanmar.exchange.28@gmail.com tiang, myanmar.exchange hnu ah 23 ihsin 28 tiang, mai duhmi numbat ngan in invite theih a siih a tikcucan khelin paisan man le thilman a phunphun suthlam a theih.\nCui paisa thlengman ret (rate) le thilman pawl suthlam duh asile, G-talk ih myanmar.exchange@gmail.comchat-box sungah “Help” timi vun hmet veten simfiangnak an tarlang mai. Thimnakah, FEC paisa man theih duh asile FEC ti’n cui chat-box ah ngan ih Enter hmet mai ding a si. Sui man theih duh asile Gold ti’n vun ngan hruak ih Enter hmet mai ding a si. Cuvek thotho in a dang Dollar le thilri man pawl tla anmah ih an hminsinnak cafang hmangin suthlam theih ringring a si. Nikhat ah voithum update tuah ringring ti a siih a tikcucan khelin kawlram le ramdang sumpai thlengman ret thei duhtu pawl hrangah a tangkai zet ti a si. Cui Man lo Service thawn pehparawin felfaideuh ih theih a duhtu cun softgate.myanmar@gmail.com, realtime.information@gmail.com, pawlah pehtlaihnak tuah theih a siih, http://www.realtimeinfo.mobi/ khalah va leng in zalen takin suthlam a theih ti a si.\n2 Responses to Sui, Dollar le Thilman: Man Pek tul loin G-Talk ah Suthlam A Theih\nruatte July 30, 2011 at 2:01 pm\nVCTH…. Lungawi um tuk aw. Hivek ramsung ih thil man tete awl zetih theihtheinak a um cu, ramleng a um mi pawl hrang ah a hleice in hlawknak asi.\nfaithful ant July 30, 2011 at 4:35 pm\nlungawi tuk maw.. A leice in ramdang um pawl rangah a thupi zet


Hmuh Theih Lomi A Kut - Chinland Today Media\nHmuh Theih Lomi A Kut\nOctober 13, 2012 12:02 am·0 comments\nBible Siar Ding: Job 9:1-11\nZumnak neih timi cu kan ruahsanmi kan ngah tengteng ding ti zum le\nkan mit ih kan hmuh thei lomi a um rori a si, ti zum khi a si.\n– Hebru 11:1\nNa theihmi hmuahhmuah ah thudik le dingfelnak zianghman um loin, na hmuhmi zate khal thuphan hlir a si tikah ziang na tuah pei?\nJob ih harsat buainak a ton caan hi a zate’n zoh-niamnak le thuphan puhnak hlir in a khat kan ti thei. A dinhmun cu a biakmi Pathian le a renmi a Bawipa in amah dokalh le hrem ih lang vek khin a um thluh. Harsatnak sung ihsin luat theinak dingih a thlacamnak tla zianghman theih sak lo le leh sak loin an um ih thinnatnak tilet le tisuar ih a nuainam laitak a si. Mifel Job in Pathian ih umpinak le bomnak a ttul laitak ah hmuh thei lomi Pathian ih hmuh theimi kutcak cu khui ah so a um?\nPathian ih kut cak cu Job parah hremnak vekin lang hmanseh, Job cun Pathian ih thinlung sungah thudik a um ko a si timi a zumnak le a rinsannak cu a thlahphoih duh hrimhrim cuang lo. A dinhmun cu siazet hmansehla, Pathian a rinsannak cu fekzet in a kaihnget ringring thotho a si.\nKan dinhmun le kan kiangkap ih thilcangmi in kan hmuh thei lomi Pathian kan rinnak hloter zikzik ih a um caan ah ziang kan tuah? Kan ruah daan vekin Pathian kutcak cu kan hrangih a lang lo tikah kan rinnak (faith) kan hloter pang maw, asilole Pathian ih thinlung hawl in Amah hnenah kan naih sinsin?\nCumi parih kan thulehkirnak (answer) in kan thupittermi le co-u (priority) kan pekmi a langter – Pathian ih kut maw kan zoh, asilole A thinlung sawn?\nKa duhdawtmi Bawipa, Na kut cak ka hmuh ah siseh, hmuh lo ah siseh,\nNang cun dikzet in ziangkim na tuah ringring ti thei thei dingin in bawm aw.\nHarsat buainak le thinpit mangbang ka ton caan ah,\nPathian ih kutcak maw, A thinlung sawn ka hawl ttheu?\nHmailam Hrangih Thazaang Thar Laaknak